open-index/open-wikipedia-markdown huggingface dataset:
工作室

**工作室**係一處創意生產同做嘢嘅空間，唔單只係辦公室，通常規模又唔似工廠咁唔使人手大量生產。工作室個名可以係：
*電腦軟件或網絡平台嘅名，例如Macintosh Programmer's Workshop
*視覺藝術工作室，例如觀塘藝術工作室
*軟件生產商，例如微軟遊戲工作室
*多媒體工作室，例如有個名嘅動畫工作室：
**工畫堂工作室
**日本動畫工作室列表
**四葉草工作室
**皮克斯動畫工作室
**全效工作室
**知步里工作室
**西木工作室
**亞婆井工作室
**卓音工作室
**拉拉資推工作室
**雲雀工作室
**黑名單工作室
**黑島工作室
**螢火蟲工作室
**藍天工作室
*音樂室
*木工工場
IPad

**iPad**係蘋果公司響2010年出嘅平板電腦，用蘋果自己研發嘅A4處理器。螢光幕有9.7吋咁大，可以用嚟上網、睇相、聽音樂、睇片噉。

有人認為佢係iPhone嘅放大版。
拜山

**拜山**係廣東人對**掃墓**嘅稱呼，係東亞嘅傳統習俗，到先人墓前打掃環境、拜祭同敬禮，係一種紀念先人嘅活動，將先人嘅墳墓或骨灰龕進行清潔、維護、除草同清理附近環境之後進行祭祖活動，用意係慎終追遠、思念祖先，同時亦能夠聯絡族人，有子孫團聚嘅意味。每個地方都有唔同嘅風俗習慣，廣東人通常喺清明節去拜山，而家亦有唔少人重陽節都會去拜山。

## 俗語
廣東話俗語「有嘢留返拜山先講」，形容好唔想聽某個人講嘢。傳說話拜山時講嘅嘢係百無禁忌，乜都可以講，所以有「有嘢留返拜山先講」嘅講法，但實際意思係唔想聽你講，你要講就喺拜山嗰陣自己講到夠。

香港嘅監獄術語，俗稱探監做拜山。
百足

**百足**，又叫**蜈蚣**，係一種有毒嘅蟲，個身好長，有好多對腳。

百足唔同千足蟲。百足身體每一節只有一對腳，而千足蟲就每節有兩對腳。

## 文獻
根據唐人劉恂喺《嶺表錄異》卷三記載：「蜈蚣。《南越志》云：大者，其皮可以鞔鼓。取其肉，曝為脯，美於牛肉。又云：長數丈能啖牛，里人或遇之，則鳴鼓燃火炬，以驅逐之。」可知蜈蚣肉係食得嘅。
腔腸動物

**腔腸動物**係舊時生物分類入面對動物嘅其中一個門，而家經已拆開做刺胞動物（包括白蚱、珊瑚、海葵都係）同櫛水母兩個門。
高速鐵路

**高速鐵路**，簡稱**高鐵**，係一種長程鐵路運輸方式。啲列車行得快過普通鐵路同火車，同飛機相比，行中距離嘅路程有優勢，排碳量重比飛機少，所以俾人認為係環保嘅交通工具。

* 由歐洲聯盟具體定義嘅高速鐵路係：
** 提速路軌：200公里每小時（124英里每小時）；
** 新起路軌：250公里每小時（155英里每小時）以上

* 由美國運輸部定義：
** 合理預期達到嘅速度持續超過125英里每小時（201公里每小時）

* 由美國聯邦鐵路管理局定義：
** 超過110英里每小時（177公里每小時）

## 出面網頁

*
文昌魚

**文昌魚**係鰓口科嘅一種魚。

唔少人搞錯以為佢即做白飯魚，但係白飯魚其實係指學名*Salanx chinensis*嘅魚。

## 參考
白蚱

**白蚱**，又叫**水母**，係海入面嘅一種浮游生物。

## 文獻
根據唐人劉恂喺《嶺表錄異》卷三記載：「水母，廣州謂之水母，閩謂之蛇。其形乃渾然凝結一物，有淡紫色者，有白色者。大如覆帽，小者如碗，腹下有物，如懸絮，俗謂之足，而無口眼。常有數十蝦寄腹下，咂食其涎。浮泛水上，捕者或遇之，即欻然而沒，乃是蝦有所見耳。《越絕書》云，海鏡，蟹為腹，水母即蝦為目也。南人好食之。云性暖，治河魚之疾。然甚腥，須以草木灰點生油，再三洗之，瑩淨如水晶紫玉，肉厚可二寸，薄處亦寸餘。先煮椒桂，或豆蔻、生薑縷切而煠之，或以五辣肉醋，或以蝦醋如鱠，食之最宜。蝦醋亦物類相攝耳！水母本陰海凝結之物，其理未詳。」

清人李調元喺《南越筆記》卷十一亦有記載：「水母生海中，以鹹水之渣滓為母，故名水母。鮮煮輒消釋出水，一名海䖳。氣最腥，為蟲之所宅。蟲者，蝦也。水母以蝦為浮沉故曰水母目蝦。性冷，能化物，不能自化，脾胃弱者勿食。乾者曰海蜇，腹下有腳紛紜，名曰蜇花。八月間乾者，肉厚而脆，名八月子，尤美。」
角部

**角部**係漢字檢索部首之一，中文係7劃部首。康熙字典裏面排第148，專用嘅部首字元**⾓**萬國碼爲U+2F93。佢相對應嘅唐字係角，萬國碼U+89D2。

## 名
* 漢語：角部（juébù，ㄐㄩㄝˊㄅㄨˋ；jiǎobù，ㄐㄧㄠˇㄅㄨˋ）
* 日本：
* 韓國：
BBlog

**BBlog** 係款開放源代碼嘅網誌發布軟件（內容管理系統），用PHP加MySQL開發，遵照GNU通用公共許可證發布，係可以免費使用同修改嘅。

## 拎
* bBlog官方網站
保頓大學球場

**保頓大學球場**（**University of Bolton Stadium**）喺英格蘭保頓附近嘅Horwich，係英格蘭甲組足球聯賽球會保頓嘅主場。

佢1997年啟用嗰時叫**銳步球場**（**Reebok Stadium**），2014年4月球會宣佈同埋意大利運動服牌子馬克龍（Macron）達成初步四年冠名贊助協議，喺2014年7月改名做**馬克龍球場**（**Macron Stadium**），2018年再改成而家個名。

## 參考
七壙廟

**七壙廟**係臺灣彰化縣一座廟，喺彰化市虎崗路，近寶山路路口，地處八卦台地。

七壙個名係跟《七壙（古墓）傳說》碑文嘅記載：「*即七人同埋之墓壙。至今已歷一百六十餘年。本地位於<br />山間，終年氣候溫和風力微弱，唯寒冬時節「七壙」附近北風特寒冷徹七竅，鄉人稱之「七壙風」<br />，按「七竅」台語俗稱「七孔」，與「七壙」同音，鄉人以為「七孔風」之名係由此而來。*」

類:臺灣廟宇
類:彰化縣
美國存託憑證

**美國存託憑證**（American Depositary Receipt，ADR），又叫做**美國預託證券**，係大多數嘅外商公司喺美國嘅股票市場交易股票嘅工具。

## 連出去
*美國證管會（SEC）所發行嘅美國投資人投資外商公司指南（PDF檔）
*JP Morgan's ADR site
* American Depositary Receipts
*咩喺美國存托憑証
金碩洙

（，）係韓國政治人，韓國慶尚南道河東郡人。1956年延世大學法政學院畢業，1962年美國陸軍軍法學校畢業。1991年1月至1997年1月做大法官。2002年9月10號被提名做韓國總理候選人，10月5號獲國會通過。2003年2月26號離任。
海鳴威

**海鳴威**（英文名 Ocean，）係英皇星藝嘅男歌手。佢響中國廣東省廣州市出世，籍貫係中國嘅廣東省。2000年得到「新偶像」歌唱比賽總冠軍。2002年得到「全國街舞大賽」冠軍。2005年曾經做過張學友嘅音樂劇《雪狼湖》嘅特邀藝員，一人分演7個角色。2006年參加中央電視台《夢想中國》得到亞軍。後簽約英皇星藝。2007年5月19號佢推出個人首張專輯《Dance Dance Dance》。首波主打歌係《老人與海》。

## 唱片
### 專輯
*《**Dance Dance Dance**》（2007年5月19日發行）
*《**我的回憶不是我的**》（2010年4月29日發行）

### EP
*《尋找米高》（2008年8月發行） 
*《你的承諾》（同泳兒合唱）（2008年12月發行） 
*《So sorry》（2009年6月發行）
*《愛沒有誰對不起誰 只有誰不懂得珍惜誰》（2010年5月發行）

### 單曲
*《從今夜》（2007年1月13日發行） 
*《龍的夢想》（2008年6月17日發行）

## 獎
### 2009年
*2009年度嘅新城國語力頒獎禮 —— 新城國語力合唱歌曲 《你的承諾》（同泳兒合唱） 
*2009年度嘅Yahoo！搜尋人氣大獎 —— 合唱歌曲《我的回憶不是我的》（同泳兒合唱） 
*2009年度嘅TVB8金曲榜頒獎典禮 —— 得獎歌曲《你的承諾》（同泳兒合唱） 
*2009年度嘅新城勁爆頒獎禮 —— 新城勁爆合唱歌曲《我的回憶不是我的》（同泳兒合唱） 
*2009年度嘅加拿大至HiT中文歌曲排行榜 - 全國推崇十大歌曲《我的回憶不是我的》（同泳兒合唱）

### 2010年
*2009年度嘅十大勁歌金曲頒獎典禮 —— 最受歡迎合唱歌曲獎金獎《我的回憶不是我的》（同泳兒合唱） 
*2009年度嘅MY Astro至尊流行榜頒獎典禮 —— 至尊合唱曲《我的回憶不是我的》（同泳兒合唱）
*2009年度嘅十大中文金曲頒獎典禮 —— 十大中文金曲《我的回憶不是我的》（同泳兒合唱）

## 拎
*海鳴威 - 個人資料 - 英皇娛樂
專利電視台

**專利電視臺**係專門提供專利視頻嘅網站，佢內容豐富，包羅專利嘅發明、專利嘅申請、專利嘅轉化、專利發明人等，為要學專利知識嘅人提供一個平台，直觀而且鮮活嘅將專利思想嘅產生到轉化做對人類有作用嘅產品嘅成個過程展現喺人面前。國內做改類型嘅網站比較少，大多數嘅視頻都分散喺各個知識產權服務性網站上面，所以對專利視頻嘅搜索十分困難。

## 提供服務
家下提供咁樣嘅內容嘅網站大概有下面呢幾個：
*國家知識產權局視頻展示中心
*中國專利電視臺
*中國專利網等
海音寺潮五郎

**海音寺 潮五郎**（），原名**末富東作**（），日本鹿兒島縣大口村（家下已經合併做伊佐市）人，係一個日本作家。
擬刺尾鯛

**擬刺尾鯛**，又叫做**副刺尾魚**、**藍刀鯛**，係分布係印度洋同太平洋嘅一種魚。

## 參考
*
白石安男

**白石安男**（）係日本東京理科大學経営學部嘅副教授、醫學博士（理論流行病學）、武術研究家、自衛體操考案者。
朱慈煊

**朱慈煊**（又叫**朱慈炫**，）係明昭宗朱由榔第三仔，阿媽係孝剛王皇后。永曆二年（1648年），佢出世之後受洗做咗天主教徒，教名「當定」即係君士坦丁，希望藉由嗰個皇子嘅受洗同埋即位，令到明昭宗能夠好似羅馬帝國咁，開始轉天主教做國教。永曆五年（1651年）封做皇太子，做咗中國史上第一個改信基督教嘅太子。

## 資料來源
*；亦收入饒宗頤主編，《華學（第六輯）》（北京：紫禁城出版社），頁230-254。
馬頭圍道冧樓

**馬頭圍道冧樓**係指2010年1月29號喺香港九龍土瓜灣南面馬頭圍道45J嘅唐樓成棟冧咗，搞到4人死咗、2人傷。

## 後續
馬頭圍道冧樓現場同附近嘅樓宇，由市區重建局接手重建，發展成住宅煥然懿居。

## 參考

## 出面網頁

* 有線電視觀眾即場片段
* 明報：馬頭圍道唐樓倒塌專輯
馬頭圍道

**馬頭圍道**（），原本叫做**碼頭圍道**，係香港一道。佢喺馬頭角，經靠背壟，到土瓜灣，入到紅磡。佢北通馬頭涌道，南通蕪湖街。中間近江西街嘅交叉路口，因交通改道而分成左右，駁咗去其他道，行馬頭圍道嘅車，唔畀直通全道。

馬頭圍道原本可以直達馬頭圍，之不過亞皆老街到馬頭涌道一段，後尾拆咗，唔經馬頭涌，唔到馬頭圍，至到馬頭角爲止。

## 歷史
馬頭圍道係南北向。而土瓜灣道同漆咸道北，連成一綫，係東北西南向，馬頭圍道以東係土瓜灣道，以西係漆咸道北。兩綫喺江西街交叉成路口。路口原本只係純粹交叉。後尾改爲八字迴旋處。

一九六五年十月十七號，改爲分開東西，以改善交通。新柳街同浙江街，是年二月改為單程路。喺江西街路口，以南嘅馬頭圍道，只駁土瓜灣道。以北，就只駁漆咸道北。兩段馬頭圍道，中間隔咗行人路同巴士站。

二零一零年一月廿九號，馬頭圍道卌五號J一幢唐樓，成座冧晒，四死二傷。當時唐樓有五十五年，而樓高六層。

## 附近建築物
* 紅磡市政大廈（馬頭圍道11號）
* 紅磡商業中心（馬頭圍道37-41號）
* 家維邨（馬頭圍道 / 差館里 / 佛光街交界）
* 北帝廟（馬頭圍道146號）
* 浙江街遊樂場（馬頭圍道 / 土瓜灣道 / 浙江街交界）
* BMW寶馬大廈（馬頭圍道163號）
* 土瓜灣市政大廈暨政府合署（馬頭圍道165號）
* 海悅豪庭（馬頭圍道209號）
* 馬頭圍道遊樂場（馬頭圍道 / 馬頭涌道交界）

## 附近街道
馬頭圍道貫穿九龍城區紅磡、土瓜灣同馬頭角，沿路相交嘅街道約莫卅條：
* 蕪湖街
* 差館里
* 大環道
* 佛光街
* 民裕街
* 青州街
* 鶴園街
* 北拱街
* 機利士北路
* 庇利街
* 石塘街
* 榮光街
* 啟明街
* 土瓜灣道
* 漆咸道北
* 江西街
* 安徽街
* 浙江街
* 江蘇街
* 落山道
* 上鄉道
* 永耀街
* 鴻光街
* 天光道
* 馬坑涌道
* 北帝街
* 農圃道
* 譚公道
* 新山道
* 馬頭涌道

## 沿線交通
### 港鐵
* 土瓜灣站
### 巴士

### 專線小巴

## 參考

## 睇埋

*馬頭涌道
*馬頭角道
*土瓜灣道
*東九龍走廊

類:紅磡街道
類:土瓜灣街道
類:馬頭圍街道
伊尹

**伊尹**，叫**伊**，尹係官名或者字號，而佢有個名叫**摯**，又叫**阿衡**，係中國遠古時，商國開朝要人，以輔助成湯滅夏同太甲改過而聞名。因為年代久遠，伊尹記載互相矛盾，有好重傳說意味。伊尹個名，見於佢死後，商代遺物甲骨文所示，伊尹為商人所祭。伊尹嘅事蹟，見於《書經》，當中有《汝鳩》、《汝方》、《湯誓》、《伊訓》、《肆命》、《徂后》、《大甲》三篇、《咸有一德》、《沃丁》等篇。

儒家思想中，伊尹輔湯，就好似舜輔堯，禹輔舜咁。

## 身世
伊尹身世有唔同版本。伊尹莘人，約莫係清代河南莘州地方。

佢出世有個傳說，伊查實係伊水咁解，係條河名。而伊老頭老母就住響呢帶。響伊老母陀住伊嗰陣，就發夢，有靈話過佢知，太陽好快會發洪水，佢一定要向東行。到朝早，佢望住太陽，睇到同夢境一樣，就警告隔籬鄰舍。然後佢就走，行咗十里，望返轉頭，成個城浸晒，而佢就突然變咗樖桑。而莘嘅公主，就採桑，採採下去到一樖空心桑，裏面竟然有個蘇蝦，就係伊喇。公主帶佢返去。公主老頭送伊畀佢個廚，問佢就知佢阿媽原來住響伊水邊。

戰國就流行一個故仔。湯娶有莘氏嘅女，而伊尹就乘機坐佢架車，跟埋去商。而伊尹煮嘢好掂，就跟畀湯留意到。之不過孟子認為故仔係假嘅。

孟子認為，伊係莘地農人，係有能之人，學堯舜之原則，藏響民間．唔受官位。佢準備好跟堯舜嘅原則人。湯知道伊有智慧，有能力，就叫人送好多名貴禮物過伊，請佢過去商。之不過，請咗兩次，伊就係唔肯去。到第三次，伊感到湯係好有誠意，認為佢可以幫湯做到堯舜咁受民愛戴，就跟咗湯。

## 反夏
湯完全信伊，就送佢去桀度，希望可以幫桀會返返正軌。伊如是者來回來五次，覺得桀無得救，湯就反桀。

## 攝政
湯死，後個帝位承繼人都早死，最後輪到子至，即係祭名大甲，《史記》叫太甲來繼位。之但係子至唔係好掂，伊就放逐佢去桐宮，伊攝政。三年後，子至改過返來。伊尹交返權力畀佢。之不過，《竹書紀年》就有唔同講法，話伊係自立為帝，子至返來殺伊。而伊家，子至就安排由佢兩個仔，伊陟同伊奮分家接手。不過，《竹書紀年》講法就同主流講嘅唔同，疑係後人加嘅，而甲骨文所示，到商末，都一直有祭伊。

阿衡。

## 註
香港太空館

**香港太空館**（）喺香港九龍尖沙咀梳士巴利道10號，鄰近香港文化中心同香港藝術館，係康樂及文化事務署轄下嘅博物館之一，佔地8,000平方米，喺1977年7月16號動工起，1980年10月7號開幕。太空館定期舉行各類型嘅天文展覽同講座，亦開放畀學校，團體同公眾參觀。太空館擁有一個蛋形外殼建築，喺啟用初期，因為該蛋型建築（天象廳）係一格格正方形組成，所以好多市民都稱佢做「菠蘿包」。

## 歷史
1957年，蘇聯發射第一粒人造衞星，開始引起唔少香港人對天文嘅關注。香港政府亦曾經响1961年建議喺維多利亞公園起天文館，但最後不了了之。直到1974年，天文館嘅計劃被市政局舊事重提，選址舊尖沙咀火車站附近嘅海旁，耗資6,000萬港元。由於香港嘅氣象部門香港天文台已經用咗「天文」一詞，為避免引起混淆，故此香港天文館最後落實稱為「香港太空館」。香港業餘天文學家廖慶齊先生係太空館嘅創館館長。

1980年開幕嘅香港太空館，成為全球首座電腦化嘅天文館。太空館天象廳裏面嘅電腦化星象儀，能夠透過光學原理模擬實際星空環境，將8,000粒恆星投射到天象廳嘅半球體螢幕。2004年，民政事務局為答謝何鴻燊捐助2,000萬港元弘民基金，決定將轄下嘅太空館天象廳命名為何鴻燊天象廳，為期15年。根據2005年資料，香港太空館每年平均約有70萬人次參觀。

## 結構同設施
* 地窖（一般唔對外開放）
** 活動室
** 機電工程署太空館電機組
** 往香港文化中心停車場嘅出口
* 地下
** 宇宙展覽廳（蛋形建築下層）
** 製作室、放映室（蛋形建築下層）
** 演講廳
** 天文書店
** 詢問處
** 票房（入口外）
* 一樓
** 天象廳（蛋形建築上層）
** 辦事處（蛋形建築上層）
** 太空探索展覽廳
* 天台（只喺有觀測活動時開放）

## 天象廳
香港太空館天象廳位於蛋形建築上層，係館內一個最重要嘅部分。佢係全球最大嘅天象廳之一，東半球第一座全天域電影放映設備，亦令太空館成為世界上第一座擁有全自動天象節目控制系統嘅天文博物館。以往觀眾進入天象廳時可以隨便搵位坐，但自從2000年6月29號起，天象廳開始實行劃位措施。

天象廳喺2004年命名為**何鴻燊天象廳**，命名為期15年。大部分節目用粵語旁述，部分場次就用英語旁述。觀眾可以用天象廳入面嘅耳筒，選擇粵語、英語、普通話或日語旁述，並調校音量。1995年天象廳安裝影片與廳內觀眾互動系統，系統可以用作通過觀眾投票而選舉影片嘅發展，並作為問答比賽時嘅按鍵。

* 座位：270個（翻新前有315個）
* 銀幕直徑：23米
* 放映設備：可自動調節伸縮升降嘅蔡司VI A型星象儀
* 放映節目：天象節目、全天域電影
* 其他用途：每月星空巡禮、天文問答比賽

天象廳喺2020年進行最大規模嘅一次嘅翻新工程，主要更換直徑達23米嘅半球形螢幕，新螢幕提供無縫拼接嘅觀賞體驗，唔會好似舊螢幕噉睇片嗰陣會見到「一條條直線」，工程完成之後，已經喺2021年7月1號重新開放，票價同以前一樣冇變。

## 翻新工程
太空館兩個展覽廳曾經喺1991年翻新過。

2008年11月，香港太空館耗資約3,400萬港元，幫天象廳進行自1980年啟用以嚟首次大型翻新工程，主要係安裝一套全新數碼天象投影系統，可以實時模擬喺任何時間同從宇宙中任何地點觀看星空，系統更可以升級到播放全圓頂銀幕嘅動畫或電影，而家只有極少數嘅天文館擁有呢種高解像度嘅數碼天象投映系統。

此外，天象廳入面嘅300個座椅，亦會換上全新嘅多語言互動系統座椅，採用無線藍芽技術嘅耳筒，加上座椅配備多功能系統，觀眾之間可互發短訊，亦可進行即時問答遊戲、意見調查等活動。

天象廳2008年11月17號暫停開放進行維修。2009年7月1號重開，翻新後嘅天象廳設置咗數碼天象投影系統，價值達2000萬港元，系統採用美國公司Sky-Skan Inc嘅技術，解像度超過5,300萬像素，至今全球只有香港太空館同北京天文館能夠達到呢個水準。

此外，天象廳入面嘅座椅亦全部換晒，由法國製造，新座椅配備咗多語言互動系統，椅背嘅斜度可配合天幕嘅弧度。另一方面，觀眾唔再係只係响地球表面抬頭望天，更可以由太陽系嘅八大行星唔同角度仰望太空，亦可探索唔同星座嘅面貌，甚至從外太空反觀地球北極光嘅變化。

太空館嘅兩個展覽廳喺2015年10月5號暫停開放，進行全面翻新，新展廳將分別改名做「宇宙展覽廳」同「太空探索展覽廳」。地下嘅「宇宙展覽廳」將展示由近至遠嘅宇宙概念，畀觀眾置身一個幽暗而神秘嘅仿真太空環境內，展品包括「月球彈跳機」、「宇宙演化劇場」同「重力衝浪」等；一樓嘅「太空探索展覽廳」主題將環繞太空探索同太空科技嘅發展，內容包括「宇宙飄浮」、「發射火箭」同「太空人訓練」等，畀觀眾體驗喺太空生活嘅滋味。2017年年尾展覽廳會先開放畀學校申請參觀並進行展品測試同運作評估，喺2018年4月25號全面開放畀公眾參觀。

## 出版書籍
自1980年開始，香港太空館已開始編印同天文學有關嘅科普書籍，例如介紹宇宙天體同宇宙有關嘅物理現象嘅《恆星》同介紹彗星嘅書《彗星》等。此外，太空館亦印製唔少同天文學有關嘅棋，對象主要係兒童。

## 開放時間
* 星期一、三至五：下晝1點至夜晚9點
* 星期六、日同公眾假期：上晝10點至夜晚9點
* 聖誕節前夕、農曆大除夕開放至下晝5點
* 逢星期二（除咗公眾假期）、農曆年初一同年初二休館

## 入場費
### 展覽廳
*標準飛：HK$10
*優惠飛：HK$5（適用於殘疾人士（同埋一位照顧嘅人）/ 60歲或以上高齡人士）
*團體飛：HK$7（20人或以上喺同日參觀團體嘅標準票特惠價）

;免費入場
*逢星期三
*由買飛嘅成人陪同參觀嘅四歲以下小童
*康樂及文化事務署博物館入場證 
*全日制學生
2019年4月1號開始，全日制學生或博物館通行證持有人只需要出示有效嘅學生證明文件或博物館通行證就可以免費入場，唔需要網上預約。

### 何鴻燊天象廳
;立體電影、全天域電影或天象節目
*標準飛：HK$24（前座），HK$32（後座）
*優惠飛：HK$12（前座），HK$16（後座）

;學校節目
*學生：HK$16
*教師/成人：HK$32

## 睇埋

* 香港博物館一覽
* 香港天文公園

## 參考

## 出面網頁

* 香港太空館
*
國道5號

****可以指：

*台灣嘅蔣渭水高速公路。
*日本嘅國道5號，連接北海道函館市同札幌市。
巴剌可汗

**巴剌可汗**，名**習爾之**，係契丹遙輦氏第八任可汗，佢在位嘅時間大約相當於唐懿宗。

## 參考
*《新唐書》
*《遼史》
自然大事件

**自然大事件**（Nature's Great Events）係英國廣播公司（BBC）製作嘅一套記錄片，2009年2月喺英國BBC嘅第一台同高清台喺首播，全輯節目一共6集。2009年12月開始喺香港嘅高清翡翠台到播。

呢套紀錄片原本嘅旁白係大衛‧艾登堡；香港版本嘅旁白係梁志達、陳欣同翟耀輝。
英國廣播公司

**英國廣播公司**（，簡稱**BBC**）係世界至大傳媒。寫字樓喺英國倫敦西敏市，陣容鼎盛，夥記多達23,000位。開業多年，公司一直秉承宗旨，務求公正流於英倫三島。佢亦係全球第一間電視台。

公司雖獲英國政府泵水，不改「銀紙照逗，宗旨照舊」本色，得人稱讚，享譽全球。而一度以獨市生意雄霸大不列顛，直至1955年獨立電視台開張。BBC係皇家御准廣播公司，獲內政大臣頒發許可狀。公司賺錢全憑徵收電視金，銀碼經政府審議。1932年年尾，公司生意做到出埠，其後踏足電視界乃至於電腦網路。時至今日，公司瓣數多羅羅，即如刊印報章雜誌、開設英文學堂、籌辦音樂會之類。

而喺2012年11月11號，英國廣播公司前行政總裁佐治·恩特威斯爾，因為受到報道一單性侵犯兒童報道嗰陣，錯誤暗示同一名資深保守黨員有關醜聞影響，而宣佈引咎辭職，由東尼·赫爾安排接任行政總裁一職，成為係2012年9月17號上任嗰陣最短命總裁。

## 沿革
BBC電台始業於1922年10月18號，當其時由六間公司夾份籌建：
*馬可尼公司（Marconi）
*無線電通訊公司（Radio Communication Company）
*都城域加斯公司（Metropolitan-Vickers，MetroVick）
*通用電廠（General Electric）
*西部電廠（Western Electric）
*英國湯臣侯斯頓公司（British Thomson-Houston，BTH）
嗰年11月14號透過英京馬可尼大廈發射台首次廣播。

## 參考

## 出面網頁

* 英國廣播公司 
* BBC Cantonese Online (Archive, 1997-1999)
谷姐網

**谷姐網**（**Goojje**）係中國大陸嘅山寨Google網，由一班中國大學生起出來，回應Google要脅退出中國市場。

谷姐網入面有搜索引擎同埋討論區，重有短片表達谷姐網願景。

## 參考

## 出面網頁
* 中國谷姐網
比特梵德

**比特梵德**（BitDefender）係而家市面上其中嘅一種防毒軟件套件，佢係由一間叫SOFTWIN嘅羅馬尼亞軟件公司進行發展嘅。佢喺2001年11月第一次發佈，到而家為止已經係第十三版。

## 歷史
比特梵德係取代SOFTWIN喺1996年至2001年出嘅第一代產品AVX（防毒專家）。

## 產品種類
比特梵德嘅客戶種類係以家庭用戶、商業用戶、企業用戶同埋互聯網服務營運商。家庭/小型寫字樓版本可以安裝喺Windows Mobile、Symbian OS等智慧型手提電話同埋微軟、蘋果等廠商嘅個人電腦上面。而商業同埋企業用戶就提供咗微軟型伺服器、Linux型伺服器同埋FreeBSD型伺服器三種版本。此外，重提供咗自由版本畀互聯網用戶下載。
政府統計處

**政府統計處**（，**C&SD**），簡稱**統計處**，係香港政府負責香港統計數字同人口統計嘅部門。現任處長係余振強。

## 出面網頁
* Census and Statistics Department 政府統計處
毛奇齡

**毛奇齡**（），字**大可**，又字**於一**，號**西河**，又號**河右**、**初晴**、**晚晴**，係明末清初浙江蕭山人。

## 屋企
毛奇齡係毛萬齡細佬。

## 平生
### 早年
細個好鬼叻，十三歲就應童子試，主考官陳子龍見佢咁後生，就講笑咁講：「黄毛未退，亦來應試？」毛奇齡就答返佢：「鵠飛有待，此振先聲。」，在場各人都嚇咗嚇。之後清兵南下，佢同沈禹錫、蔡仲光、包秉德避兵深山，起土室讀書，講過：「元明以來無學人，學人之絕斯三百年矣。」

### 入仕
康熙十八年（1679年）舉博學鴻儒，授翰林院檢討，充史館纂修。康熙二十四年（1685年），任會試同考官，康熙二十六年（1687年）因為兩膝腫脹，關節僵硬，辭職歸隱。

### 退隠
佢退隠後住響杭州竹竿巷，大佬毛萬齡屋企。佢由此專心著述。

康熙五十五年（1716年）病逝，葬響蕭山北乾後浦攤。

## 思想
毛奇齡唔中意朱熹理學，反對朱熹理學。佢的弟子收集佢舊文，好似編撰《四書改錯》以攻擊朱熹《四書集注》。重有寫過《古文尚書寃詞》，《尚書廣聽錄》，《舜典補亡》。佢又寫咗部《仲氏易》，將宋人講《易經》推翻。毛奇齡認為周敦頤個《太極圖》，係來自道佛獻。又寫過《湘湖水利志》三卷、《蕭山縣縣志刊誤》三卷等。

## 注
主力牆

**主力牆**，又叫做**重力牆**、**結構牆**、**承重牆**，係一座建築物主要嘅牆，起嚟支撐住樓上。主力牆好似條柱噉，唔夠力或者俾人拆咗，座樓就有機會冧，或者睺住打風時就瞓低。喺香港，業主要拆主力牆，必須搵合資格嘅工作人員進行專業評估，仲要搵相關嘅政府部門審批。未經政府部門批准而進行工程係嚴重罪行，可以被判監及罰款。

## 睇埋
* 橫樑
* 劏房
* 建築力學
* 裝修佬

## 參考
砷

**砷**（，）係一個化學元素，元素符號**As**，原子序33，原子量係74.92160(2)。

Arsenic呢個字來自波斯話زرنيخ‎ Zarnikh，意思係「黃色嘅雌黃」。**Zarnikh** 又來自希臘話嘅**arsenikon**同一個類似嘅希臘字**arsenikos**，意思係陽性嘅或者有權勢嘅。

第一次有關砷嘅紀錄係響1250年，由大阿爾伯特所完成。佢係一種以有毒出名嘅類金屬，有好多同素異形體，黃色（分子結構，非金屬）同幾種黑、灰色嘅（類金屬）係一部份常見嘅種類。三種有唔同晶格結構嘅類金屬形式砷存在響自然界（嚴格來講係砷礦，同更加稀有嘅自然砷鉍礦同輝砷礦，但更容易發現嘅形式係砷化物同砷酸鹽化合物，總共有幾百種嘅礦物已經被發現）。砷同其化合物被運用響農藥、除草劑、殺蟲劑同好多種合金之中。

## 同位素
自然界中存在嘅砷得一種同位素，響2003年，至少有33種放射性同位素整咗出來，原子量從60到92都有。其中最穩定嘅係73As，半衰期80.3日。比穩定嘅75As衰變嗰陣傾向發生β<sup>+</sup>衰變，重啲嘅就傾向β<sup>-</sup>衰變，不過亦有啲例外。
西柚

**西柚**（學名：***Citrus × paradisi***），係芸香科柑橘屬植物，亦都係常見嘅生果。佢係一種柚，由西方傳嚟，所以有咁嘅名。
柚

**柚**（學名：Citrus maxima），又名碌柚或沙田柚，南寧吆做****，陽春、欽州、鬱林、北海等埞喊做**樸子、碌樸、沓樸**等 （樸：，，），係其中一類芸香科柑桔屬植物，亦都係常見嘅生果，特徵同柑橘好似。柚有好多種，例如碌柚、西柚咁。
鉍

**鉍**（，**Bismuth**）係化學元素嘅一種，化學符號係**Bi**，佢嘅原子序數係83，係紅白色嘅金屬。

鉍嘅化學性質同砷、銻類似。鉍係最反磁性（又叫做抗磁性）嘅金屬，亦係除咗汞之外有最低熱導率嘅金屬。鉍嘅化合物用來做化妝品、藥物同醫療程序，可以用響製備易熔合金同埋同錫融合防止錫疫。

雖然鉍以前被認為係最重嘅元素同穩定嘅同位素，但係鉍-209一直被懷疑佢係唔穩定嘅。最後響2003年，響法國研究嘅人員認定鉍係放射性元素，佢嘅半衰期有1.9*1019年左右，係宇宙年齡嘅10億倍。自此以後，鉛就係質量最大嘅穩定元素。
氬

**氬**（，英文****）係元素一種，符號**Ar**，原子序號18，原子重量39.9481。佢密度0.0017837，溶點83.96，沸點87.3，熱容量有0.52。Argon響希臘文有「唔活潑」嘅意思，由佢嘅特性而來。氬喺室溫下係無色無味氣體。由於原子外層軌道充滿電子，因此佢唔容易發生化學反應，係一種惰性氣體。將佢放電時呈紫色。已知嘅氬嘅同位素共有14種，包括氬33至氬46。氬佔大氣體積嘅0.93%，係地球大氣中第三多嘅氣體，又係大氣中含量最多嘅惰性氣體。

## 同位素
氬穩定嘅同位素有氬-40（40Ar）天然含量99.6%、 氬-36（36Ar）天然含量0.34%同氬-38（38Ar）天然含量0.06%。一般來講穩定嘅氬-40係由地殼中嘅鉀-40（40K）經由電子俘獲或者正子發射衰變來嘅。鉀-40以呢兩種方式衰變成氬只佔全部嘅11.2%，另外重有88.8%嘅氬經由鈣-40（40Ca）嘅β衰變而來。呢個特性可以被用來測定岩石嘅年齡。

響地球大氣中，唔穩定嘅氬-39（39Ar）可以經由宇宙射線轟擊氬-40而生成，另外都可以經由鉀-39（39K）嘅中子俘獲而來。至於氬-37，就可以從（37Ar）核試驗中形成嘅鈣嘅人造同位素衰變而來，氬-37的壽命非常短，半衰期得35日。
氪

**氪**（，英文****）係元素一種，符號**Kr**，原子序號36，原子重量83.7982。佢密度0.003733，溶點115.93，沸點119.93，熱容量有0.248，電負度有3。**氪**冇色，係惰性氣體，將佢放電嗰陣呈橙紅色。

已知嘅氪嘅同位素共有25種，包括氪72至氪95、氪97。

氪正如其他惰性氣體一樣，唔易同其他物質產生化學作用，但已知有二氟化氪（KrF2）。

以前係用存放響巴黎嘅鉑銥合金棒來定義公尺，但而家係用氪燈發出嘅光來定義。依據目前嘅定義，光響真空中精確為每秒299,792,458公尺。
鐳

**鐳**（，舊名**鈤**、**銧**、英文：Radium）係一種化學元素，化學符號**Ra**，原子序數係88，係一種銀白色嘅鹼土金屬，有放射性。

鐳響1898年由居里夫人同佢丈夫皮埃爾·居里響捷克北波希米亞發現。佢哋發現鈾響衰變之後，衰變物重帶有放射性。鐳嘅拼音名Radium即係放射性咁解。

鐳-226嘅半衰期有1602年。佢衰變嗰陣會放出氡氣到大氣中。氡仍然有放射性，俾生物吸入嘅話會危害生命。

## 相關化學反應
鐳響空氣中好唔穩定，好容易同氮氣發生反應產生氮化鐳：

3 Ra + N2 → Ra3N2

鐳亦可以同水發生反應，產生氫氧化鐳：

Ra + 2 H2O → Ra(OH)2 + H2 ↑
鎢

**鎢**（，Tungsten）係一種化學元素，化學符號係**W**，原子序數74。佢係一種好硬、鋼灰色至白色嘅過渡金屬。鎢喺1781年被發現，喺1783年隔離到純嘅鎢。含有鎢嘅礦物有黑鎢礦同白鎢礦等。鎢嘅物理特徵好強，尤其係佢嘅熔點同沸點特別高，兩個都係所有元素裏面中最高嘅（分別係3422 °C同5930 °C）。鎢嘅密度係19.25 g·cm−3，同鈾、金嘅密度差唔多，比鉛嘅密度高1.7倍。多晶鎢本身比較堅硬同易脆（喺標準條件下，冇同其他物質結合嗰陣），難以加工使用。相反，純單晶鎢延展性比較好，可以用鋼鋸切割。

鎢應用喺好多合金度，而呢啲鎢合金有好多唔同用途，包括喺燈泡入面嘅燈絲、X射線管、鎢極氣體保護電弧焊、超合金、同埋輻射防護屏蔽。鎢嘅高硬度同高密度可以應用喺軍事用途，例如喺穿甲彈嗰度。鎢嘅化合物亦經常喺工業上作為催化劑嚟用。鎢係喺過渡金屬第三過渡族入面唯一一個喺生物分子出現嘅金屬，可以喺少數細菌同古細菌度搵到。雖然係咁，但係鎢會干擾鉬和銅嘅代謝，所以對於一般常見到嘅生物體都具有一啲毒性。

中文「鎢」同符號「W」嘅來源都係嚟自德文**Wolfram**。

## 主要特徵

### 同位素
自然界度有五種鎢嘅同位素，其中有四隻係穩定嘅同位素（182W、183W、184W、186W），仲有一隻半衰期好長嘅同位素（180W）。理論上，所有呢啲同位素都可以通過α衰變蛻化成為鉿；但係至今為止只係得180W嘅半衰期可以測量到：半衰期係1.8×1018年，即係代表一克180W喺一年內平均會有兩次α衰變。其他四隻同位素至今未測量到半衰期，所以佢啲半衰期起碼4×1021年以上。

鎢目前有34種人造放射性同位素，其中最穩定嘅係181W，半衰期係121.2日、185W，半衰期係75.1日、188W嘅半衰期係69.4日、178W，半衰期係21.6日、同埋187W，半衰期係23.72嗰鐘。其它放射性同位素嘅半衰期都係3嗰鐘以下，其中大多數短過8分鐘。鎢亦都有12種同核異構體，其中最穩定嘅179mW半衰期係6.4分鐘。

### 化學性質
鎢嘅反應性較低，佢同水冇反應，可以阻隔酸同鹼嘅腐蝕，喺室溫下同氧氣同空氣都冇反應，要加熱先至會俾氧氣氧化成為三氧化鎢（WO3）。鎢喺室溫下會同氟氣反應形成六氟化鎢，加熱到大概250 °C就會同氯、溴反應。

## 歷史
瑞典科學家卡爾·威廉·舍勒喺1781年發現一種新嘅酸，叫做鎢酸，可以由白鎢礦（當時白鎢礦稱為鎢）製成。托爾貝恩·貝里曼同舍勒提出，呢隻酸經還原後可以變成一種新嘅金屬。喺1783年，胡安·何塞·德盧亞爾同細佬福斯托發現咗另一隻由黑鎢礦製成嘅酸，同白鎢礦製成嘅鎢酸一樣。其後，兩兄弟喺西班牙嘅貝爾加拉將鎢酸用木炭還原，成功隔離純鎢，因此兩兄弟被公認為鎢嘅發現者。

## 來源
至今所有喺大自然搵到嘅鎢都冇屬於純鎢嘅狀態。相反，鎢主要喺黑鎢礦同埋白鎢礦呢兩種礦物質搵到。 黑鎢礦係指鎢酸鐵（FeWO4）同埋鎢酸錳（MnWO4）形成嘅固溶液，而白鎢礦就係鎢酸鈣（CaWO4）。其他嘅礦物質嘅豐度為中等至非常罕見，亦幾乎沒有經濟價值。

## 化合物
鎢化合物嘅氧化態都喺-2至到+6。佢最高嘅氧化態（+6）可以喺三氧化鎢（WO3）搵到。鎢嘅化學性質同鉬好相似，亦都同鉻形成對比：喺+3氧化態嘅鎢化合物比較罕有；相反，鉻有大量嘅+3氧化態化合物。

有機鎢化合物都有唔小，最出名嘅係六甲基鎢同六羰基鎢。

## 應用

大概有一半生產嘅鎢係攞嚟整硬嘅物料（主要係碳化鎢），而剩低嘅鎢大多數多會攞嚟整合金；小過一成鎢會攞嚟整其他化合物。
### 合金
鎢嘅硬度同熱阻性好有用，尤其喺製造合金嗰陣，例如喺高速鋼嗰度，佢呢隻合金可以含有高達18%鎢。鎢嘅高熔點亦都非常有用，令佢可以應用喺火箭噴嘴嗰度，例如喺UGM-27 Polaris潛水艇發射彈道導彈度。鎢嘅合金有廣泛應用，包括航空、太空、同汽車產業，同埋輻射防護屏蔽。

## 攷
華懋集團

**華懋集團**係香港一間公司，而家主要業務係地產投資、發展及建築，而家個總部響新界荃灣如心廣場。集團前主席係亞洲女首富龔如心，佢喺2007年死咗之後，依家就由張利民擔任執行董事兼行政總裁。

華懋集團已故聯合創辦人兼持有者龔如心女士喺遺囑明示，其持有嘅集團股份會悉數用作慈善用途。

華懋集團現時由專業管理團隊營運，並由法庭委任嘅遺產管理人監督。2024年5月，香港高等法院裁定，日後成立慈善信託以監管華懋集團的營運和管理；待此方案嘅細節敲定後，信託管理人將取代現時嘅遺產管理人，監督華懋集團的發展。

目前，集團嘅所有盈利，均再投資喺集團業務上。上述方案生效後，集團將按照龔如心女士嘅遺願，將部分盈利撥到慈善信託，以落實其慈善方針和目標。盈利餘額則投放喺業務上，推動集團穩步發展，繼續造福社區。

集團現時由董事局監督，成員包括執行董事張利民、王弘瀚、曾殿科；非執行董事黃德偉、莊日杰、Ted Osborn；獨立非執行董事 Peter Brien。委員會包括審計及風險委員會、策略投資委員會及薪酬委員會。

## 歷史
華懋最初由王德輝嘅老豆王廷歆喺1940年代成立，當時嘅業務係做化工原料。之後由於中國政局動盪，華懋就將生意由上海搬去香港繼續經營。

到1960年代，王德輝同王廷歆成立華懋置業公司，之後就慢慢將重心轉為發展地產事業。早期佢哋嘅發展項目集中喺荃灣、葵涌、觀塘、慈雲山呢啲當時係城市邊緣嘅地方，同時又喺太子度起咗唔少高尚住宅。之後，華懋一路喺元朗、沙田、屯門呢啲新市鎮起咗好多樓。

1988年，王德輝同龔如心想將華懋集團上市，但係之後覺得估值唔理想，結果打消咗上市嘅念頭，成為香港少數從來都未上過市嘅地產公司。

1990年，王德輝第二次畀人綁架失蹤，集團嘅事務交晒畀龔如心打理。

到1997年，王廷歆入稟高院，要求由佢宣誓佢個仔王德輝已經死咗，到1999年，法庭正式宣佈王德輝喺法律上已經死亡。之後王廷歆就開始為咗王德輝嘅身家同龔如心打官司，法庭一路都係判王廷歆一方勝訴，龔如心更加因為涉嫌偽造文件畀人拉咗，但係到2005年9月，終審法院推翻之前原審庭同上訴庭嘅判決，宣佈龔如心揸住1990年遺囑係真嘅，龔如心因而攞到王德輝所有遺產。

2007年4月3號，龔如心因為心肌梗塞、冠心病發同子宮癌擴散轉移喺養和醫院病死，龔如心落袋唔夠兩年嘅身家，又再掀起一次爭產風暴。喺佢死後唔夠一個月，華懋慈善基金同當時冇乜人識，自稱係風水師嘅陳振聰各自揸住一份由龔如心身前立嘅遺囑，最後到2011年，高等法院裁定華懋慈善基金嘅2002年遺囑係真嘅，龔如心嘅身家，就由華懋慈善基金託管。

喺龔如心爭產官司完咗之後，律政司認為華懋慈善基金只係遺產嘅「受託人」，而華懋慈善基金就認為基金係遺產嘅「受益人」，於是要求高等法院解釋遺囑，2013年2月，高院裁定基金會敗訴，之後基金會兩次上訴都畀法庭駁回。

2019年8月，龔仁心、劉元春、龔中心同龔因心畀華懋集團炒魷魚，之後華懋集團嘅話事權就落入2018年先由南豐跳槽過嚟嘅蔡宏興手上。

2024年8月31日，集團執行董行兼行政總裁蔡宏興正式退任，並由張利民接任。張利民自2022年12月起出任華懋集團獨立非執行董事，並由2024年9月起接任行政總裁；佢同時亦擔任集團策略投資委員會主席。

## 主要發展項目
### 香港島
* The Lily
* 大學閣

### 九龍
* 愛華閣
* 太子閣
* 春秋閣
* 御·豪門
* 瑜一
* 天香花園大廈

### 新界
* 富豪花園
* 花園城
* 如心廣場
* 豪景花園
* 全·城滙
* 朗城匯

## 參考


## 睇埋

*龔如心
*王德輝
*華懋慈善基金
*華懋電影院線

## 連結
*華懋集團
*華懋商場嘅神秘空間
鉬

**鉬**（；**Molybdenum**）係一種化學元素，佢嘅化學符號係**Mo**，原子序數42，原子重量95.94(2)，係一種灰色嘅過渡金屬。

鉬嘅純金屬係銀白色，非常堅硬。將少量鉬加到鋼之中，可以令鋼變硬。鉬係對植物好重要嘅營養素，亦響一啲酶之中搵到。

## 歷史
1778年瑞典嘅舍勒從輝水鉛礦中提取出氧化鉬，根據舍勒嘅啟發，1781年佢嘅朋友，同樣係瑞典人嘅耶爾姆將鉬土用「碳還原法」分離出新嘅金屬鉬。
泰勒絲

**泰勒絲**（；）係美國鄉村音樂同流行音樂女歌手、詞曲作家、演員。2008年賣到400萬份唱片專輯，佢成為美國嗰年最紅音樂人。

## 政治參與
Taylor Swift 近年開始活躍喺政治參與，但喺佢嘅事業早期嗰陣，一直好少公開表達自己嘅政治立場。喺2018年美國中期選舉入面，先第一次正式表達自己將會投票俾嘅對象，希望可以藉自己嘅影響力呼籲啲年輕人去投票。之後佢喺自己首歌《You Need To Calm Down》入面表達對LGBTQ社群嘅關注。Taylor Swift喺2020年10月7號美國副總統候選人辯論前夕出post，表態支持民主黨拜登（Joe Biden）做總統。

## 參考

## 出面網頁

* 
* 
* 
* 
*
硒

**硒**（，Selenium）係一種化學元素，佢嘅化學符號係**Se**，原子序數34，原子重量78.96(3)，係一種非金屬。

硒對生物同時具有必需性同毒性。性質同硫、碲相似。佢響有光時，導電性能比黑暗時好，可以用來做光電池。

## 歷史
**硒**嘅英文全名係**Selenium**，來自希臘文Σελήνη（月亮女神塞勒涅個名），係月亮咁解。因為佢係一種固體非金屬，所以用**石**字部首，**西**字音譯。
佛光街

**佛光街**（'''）係香港九龍九龍城區何文田一條主要街，北起何文田常盛街，連接培正道。東南至紅磡馬頭圍道，同民裕街連接。 

佛光街主要交通係九龍中部東西交匯，以行車設施為主，同埋係中小學校校區，附近有唔少行車天橋同公路為主。

## 鄰近建築

*公主道
*香港都會大學
*香港足球總會
*香港房屋委員會本部大樓
*ONE HOMANTIN/皓畋
*何文田邨/冠暉苑/冠熹苑/冠德苑
*天鑄
*漆咸道北
*佛光街公園
*何文田站
*家維邨
SUNRISE日本/HORIZON

《**SUNRISE日本/HORIZON**》（****）係嵐嘅第二首單曲。喺2000年4月5號發行。唱片公司係波麗佳音。
資政大夫

**資政大夫**又嗌**資善大夫**，係中國同越南古代嘅官制。呢個職位最早係大金設立，屬於正三品官職；到咗大元升爲正二品，一直沿用到大明同大清，至中華民國成立後被廢除咗。

資政大夫主要係一個榮譽性質嘅官銜，通常頒畀有功勞或者德高望重嘅官。
惰性氣體

**稀有氣體**（），又叫**惰性氣體**（）、**貴重氣體**（）、**貴族氣體**（）、**貴氣體**（）、**高貴氣體**（）或者**鈍氣**（），係指元素周期表上嘅第18 (8A)族元素（IUPAC新規定，即原來嘅0族），響常溫常壓下，佢哋全部都係冇氣味，冇色，單原子氣體，同埋其反應性非常低。天然存在嘅惰性氣體有六種：氦（He）、氖（Ne）、氬（Ar）、氪（Kr）、氙（Xe）同具放射性嘅氡（Rn）。而鿫（Og）以人工合成嘅惰性氣體，非常唔穩定，半衰期好短。

惰性氣體嘅特性可以用現代嘅原子結構理論來解釋：佢哋嘅最外電子層嘅電子已經「滿」（即已經達成八隅體狀態），所以佢哋非常穩定，極少進行化學反應，至今得幾百種稀有氣體化合物成功備製。每種稀有氣體嘅熔點同埋沸點非常接近，溫度少於10&nbsp;°C（18&nbsp;°F）嘅差距，因此佢哋只可以響好小嘅溫度範圍內以液態存在。
鑭

**鑭**（，Lanthanum）係一種化學元素，佢嘅化學符號係**La**，原子序數係57，屬於鑭系元素，亦係稀土金屬之一。通常響鈰同其他稀土元素結合嘅一哋稀土礦物入便揾到。鑭係一種可延展，韌性同柔軟嘅金屬，佢會響空氣中迅速氧化。

鑭嘅化合物響好多地方都有應用，好似催化劑、玻璃纖維嘅添加劑、打火機嘅燃料等。
馬頭涌道

**馬頭涌道**（）係香港一道，喺九龍半島西邊，貫通馬頭涌、馬頭圍同馬頭角。全道喺九龍城區內。馬頭涌道南面駁實馬頭圍道，北面駁住九龍城迴旋處。

## 名
馬頭涌道，原自馬頭涌條村。

## 史
馬頭涌道，係條駁住太子道同馬頭圍道嘅路，條路穿過馬頭涌村，就係聖山兩座山之間。

## 屋宇
* 馬頭圍邨
* 工聯會 - 工人俱樂部（馬頭涌道50號）
* 香港家庭計劃指導會（馬頭涌道105號）
* 聖公會聖三一堂（原址係南宋「金夫人墓」，馬頭涌道135號）
* 宋皇臺花園及石刻（馬頭涌道 / 宋皇臺道 / 世運道 / 幸運道交界）

## 交通
### 巴士

### [[專線小巴]]

## 參考
家維邨

**家維邨**（英語：**Ka Wai Chuen**）係香港一個公共屋邨，部份出租又部份賣咗畀私人投資者同住戶，而家由香港房屋協會管理，嚮九龍紅磡紅磡邨對面。

## 邨內設施
*設有兩間小學、三間幼稚園同埋托兒所
*紅磡公立診所
*觀音廟
*家維邨停車場
*香港青年協會-賽馬會紅磡青年空間
*家維邨議會
*家維邨各座樓下都設有商店（家定樓除外），合稱「家維邨商場」。分怖如下：
**家禮樓（第一座）：鎖匙製作店、兩間私家診所
**家義樓（第二座）：OK便利店、家維中藥店、1+1補習中心、佳寶超級市場
**家廉樓（第三座）：時裝服飾店、電器店、書店、麥當勞、日本城
**家興樓（第四座）：麥當勞、大快活、成衣服飾店、私家診所三間
**家邦樓（第五座）：辦館、祭祀用品店、糖水店、日本餐廳
**家榮樓（第十座）：乾洗店

## 已關閉商店及設施
*KK超級市場（2001年結業；結業後至2008年9月29號為惠康超級市場）
*惠康超級市場（2008年9月29號結業後，家下係佳宝超級市場）
*美佳麵包店（叫過做美鮮麵包店；由於衛生一直欠佳兼人流不足於2006年結業，家下係外國文化中心）
*車厘哥夫餅店（早期原址於家邦樓樓下（家下係一間辦館），約2002年搬去家廉樓樓下，2005年結業）
*優質乾洗會
*文具店
*波士頓教育中心

## 交通
*港鐵或，何文田站B1出口，步行7-10分鐘。

*黃埔站A出口，7-12分鐘。

## 出面網頁

*QK日報6月29日：街童潮童面面睇
*房協屋村（一）
*香港房屋協會之「家維邨」
鍆

**鍆**（，Mendelevium）係一種人工合成嘅放射性化學元素，佢嘅化學符號係**Md**，佢嘅原子序數係101，屬於錒系元素之一。

它最早係1958年合成嘅。

鍆嘅拼音名係以發明元素周期表嘅季米特里·門捷列夫而改嘅。

**鍆-258**係最穩定嘅同位素，佢嘅半衰期有51.5日。
北京共識

**北京共識**（"Beijing Consensus"，個名係Time雜誌前編輯 Joshua Cooper Ramo 起嘅)係種政治、經濟發展模式，包括混合嘅擁有權、基本嘅物權、同政府重手干預。相對嘅係華盛頓共識("Washington Consensus"）。

## 參攷
*姚洋(Yao Yang): The End of the Beijing Consensus http://www.foreignaffairs.com/articles/65947/the-end-of-the-beijing-consensus, Foreign Affairs

類:中國政治
類:政治學
類:經濟發展
黃廷方

**黃廷方**（），鄉下福建莆田，星架坡及香港企業家，新加坡遠東機構同香港信和集團創辦人兼大股東。

## 來源
*《香港地產業百年》，馮邦彥，三聯書店
*羅智先談合作必主動追求 商業周刊，第948期
*曾淵滄專欄 蘋果日報，2006年8月29日
*黄廷方在港公司頻出擊 聯合早報，2005年3月17日
*信和大股東黃廷方逝世
般咸道

**般咸道**（），又叫**般含道**，《香港雜記》叫**文咸道**，係香港一道，喺西半山，大致為東西走向，西駁薄扶林道以及山道路口，東接堅道、醫院道同西摩道交界。大部份路段雙線雙程行車。道路以香港第三任總督文咸，而文咸又繙般咸、般含。香港日治時期曾改名做**西大正通**。

## 街名由來
文咸又譯作般咸，上環嘅文咸東街係文咸任內填平淺灘而成嘅陸地，並改咗文咸東街呢個名。為免混淆，因此位於西營盤嘅就改叫般咸道。

## 沿路著名地點
* 合一堂
* 羅便臣道80號，前身般咸道那打素醫院
* 豫苑
* 匯賢居
* 西營盤社區綜合大樓
* 般咸道官立小學（原拔萃男書院校址）
* 香港政府戴麟趾康復中心
* 雍慧閣
* 聖士提反女子中學
* 禮賢會香港堂
* 英皇書院
* 興漢道
* 聖保羅書院
* 聖士提反堂中學
* 聖安多尼堂
* 寧養臺
* 穎章大廈
* 香港大學

## 睇埋
* 高街
* 文咸東街/文咸西街

## 出面網頁

* 香港新舊照片比較 - 般咸道

類:半山區街道
類:西營盤街道
非金屬元素

**非金屬元素**即係金屬之外嘅元素。嚴格來講即係碳、氮、氧、磷、硫、硒六種元素，冇咁嚴格嘅話可以指氫、硼、碳、氮、氧、氟、矽、磷、硫、氯、砷、硒、溴、碲、碘、氦、氖、氬、氪、氙、氡21種元素。
鐒

**鐒**（，Lawrencium）係一種人工合成嘅放射性化學元素，佢嘅化學符號係Lr，佢嘅原子序數係103，屬於過渡金屬之一。佢係由硼向鉲轟擊而合成嘅。

鐒嘅半衰期好短，當中以**鐒-262**嘅半衰期最長，有216分鐘。

## 發現
1961年響美國加利福尼亞舊克利市嘅勞倫斯放射實驗室中，由A.Ghiorso、T.Sikkeland、A.E.Larsh等人發現。元素符號係**Lw**，後尾改做**Lr**。
橡

**橡**（），又叫**橡樹**（），植物學又叫**櫟屬**（），係殼斗科下面嘅一個屬。原產印度、馬來西亞同埋印尼一帶，亦有啲喺美國。而家喺印度同美國一帶都可以搵到。

植物規律係一般有20～30米高，樹齡可以有幾百年。葉一般有人嘅手掌咁大；果（橡果）比較硬，松鼠之類動物通常會食。

## 用途
橡樹一般攞嚟做橡木，亦係常見木材之一。

## 屬下品種
* **櫟亞屬**：

* **青岡亞屬**：
**日本常綠橡 （*Quercus acuta*）
**青岡櫟 （*Quercus glauca* Thunb.）
**小葉青岡 （*Quercus myrsinifolia* Bl.）
## 睇埋
*橡果
*橡果象鼻蟲
類:殼斗科

類:木材
巹

**巹**（讀謹）係將個葫蘆，一分為二，用來載酒，用響婚俗。而宋後尾以兩隻酒杯，用彩帶繫住代表。《禮記》中《昏義》有寫，『先俟於門外，婦至，婿揖婦以入，共牢而食，合巹而酳，所以合體同尊卑以親之也』。而《儀禮》中《士昬禮》有寫，『賛荅拜，受爵，再酳如初，無從，三酳用巹，亦如之。 』婚俗之中，將巹合返埋嘅，叫**合巹**，按《禮》所寫，係夫婦二人用巹載酒洗口。

## 註
頸渴

**頸渴**係人嘅感覺之一，因為覺得口裏面好乾，好想飲水，即嗰個人啲口水少過4份之1。

## 睇吓
*口
*口水
*開心
容龍居

**容龍居**（）係位於香港新界屯門東南部，由隆豐國際發展有限公司（會德豐地產有限公司）建設嘅私人屋苑，1991年11月建成，由富城集團旗下富城物業管理有限公司負責物業管理。

## 地理位置
容龍居位於屯門青山灣青霞里9號，原址原本係容龍別墅，容龍居所在嘅青山公路擁有幽靜嘅環境，而單位瞭望山與海嘅景色。

## 規格
容龍居有4幢樓高12層嘅低密度住宅，提供192個單位，面積由854至1,213平方呎，每個單位有三個寢室，當中嘅客、飯廳間格寬敞，廚房浴室設施完備；每戶都設有主人套房。屋苑亦設有樓高4層嘅停車場，提供198個私家車位。

## 住客會所設施
容龍居提供嘅康樂設施一應俱全，有住客俱樂部、泳池、網球場、羽毛球場、桑拿室、健身室、康樂棋、乒乓波、閱讀間及兒童遊樂場等設施，休憩花園畀住戶一個舒適及鬆弛地方。

## 休閒
毗連五個泳灘（青山灣泳灘、加多利灣、新舊咖啡及黃金泳灘）

單車徑喺2013年落成。

## 教育
71 校網 http://www.edb.gov.hk/FileManager/TC/Content_1519/canet-71re.pdf

英國貴族級學校哈羅國際學校http://www.singtao.com/yesterday/edu/0807go01.htmlhttp://www.harrowschool.hk/xin_wen_gao.html同埋
珠海書院隨後落成http://www.chuhai.edu.hk/ch/content/news/campus/2009/College/landGrant09.html。

## 交通
;巴士
* 52X 柏景灣 ←→ 屯門市中心
* 53 荃灣西鐵路站 ←→ 元朗（東）
* 61M 荔景北 ←→ 友愛南
* 962 銅鑼灣（摩頓臺）←→ 龍門居
* 962B 銅鑼灣（摩頓臺）←→ 屯門（置樂花園）
* 962S 銅鑼灣（摩頓臺）←→ 屯門（置樂花園）	
* N962 銅鑼灣（摩頓臺）←→ 龍門居
* K51 大欖 ←→ 富泰邨
* K53 西鐵綫屯門站 ←→ 掃管笏（循環綫）
* K58 富泰 ←→ 青山灣

;小巴
* 140M 青衣機鐵站 ←→ 恆福花園
* 43 屯門市中心（河傍街）←→ 掃管笏
* 43A 屯門市中心（河傍街）←→ 青榕街
* 43B 屯門市中心（河傍街）←→ 大欖涌
* 43S 屯門市中心（河傍街）←→ 掃管笏（稔灣）
* 24小時紅色小巴 銅鑼灣/佐敦/旺角/荃灣 ←→ 元朗
石之森章太郎

**石之森章太郎**（；），原名**小野寺章太郎**，1984年之前以**石森章太郎**為筆名，係日本漫畫家，喺日本宮城縣登米郡石森町出世（筆名「石之森」就係噉嚟），被稱作特攝之父，其中最爲人熟悉嘅係幪面超人系列。作品約有七百幾套，係繼手塚治虫之後，產量最多嘅「漫畫之王」。佢做過手塚治虫嘅助手，處女作係1953年發表嘅《二級天使》。
斑馬線

**斑馬線**() 係畀行人可以直接過馬路嘅設施，因為路面會油上斑紋，睇落有啲似斑馬，所以就叫斑馬線。

香港嘅斑馬線係冇紅綠燈，只係有黃燈提醒司機減速，地面油白色斑紋，同時兩邊有「之」字綫。根據運輸署道路使用者守則，「如果有人喺斑馬綫上，就要停車，畀行人過馬路。」

喺中國大陸，家下大都市街頭一啲斑馬線前都有寫「禮讓行人」四字嚟提醒司機減速或停車，畀行人過馬路。

喺一啲斑馬線唔普遍嘅地方，例如加拿大，可能會有啲地方出現斑馬線同時有行人交通燈嘅情況，呢種情況下嘅呢啲其實都唔係真嘅斑馬線，油上嘅斑紋亦只係用嚟提醒司機嗰度會有行人過馬路。
紅綠燈

**紅綠燈**，又叫**交通燈**，係馬路或者鐵路上面一種燈，擺喺路口或者斑馬線度，指示車或者行人行得未。畀車睇嘅紅綠燈通常有紅黃綠三隻色，畀行人睇嘅就通常只得紅綠兩隻色。

## 睇埋
*有限狀態機
*一二三紅綠燈
阿蓋達

****（ （「基地」嘅意思）；拉丁轉寫：al Qaeda、al-Qaida、al-Qa'ida）係一個伊斯蘭教軍事組織，喺1989年搞出嚟，美國指佢策劃針對美國嘅恐怖襲擊，例如2001年嘅911事件。以前個阿頭係賓拉登，喺2011年5月2號畀美軍殺死。

## 攷
漿果

喺植物學嚟講，**漿果**係指種子同果肉由單一子房變出嚟嘅果。

漿果例子包括番茄、茄子、青椒、香蕉、提子噉。

雖然士多啤梨同黑啤梨英文都叫「Berry」（可解做「漿果」），但實際佢哋唔係植物學嘅漿果。

## 睇埋
*啤梨類生果
英倫海峽

**英倫海峽**（）係大不列顛島同歐洲大陸之間嘅海峽，西面係英國，東面係法國，北面係北海，南面係大西洋。海峽長560公里（350哩），寬240公里（150哩），最窄嗰度叫多佛海峽，只得34公里（21哩）咁寬，英國多佛同法國加萊隔海相望。
哩

**哩**（；），又叫**英里**（），或者音譯**咪**（讀米嘅陰上聲，），係英制長度單位。1哩等如1,760碼，換做公制就大約係1,609.344米。
爆穀

**爆穀**，俗寫**爆谷**，係指爆開咗嘅粟米粒，老少皆宜嘅嘢食，喺好多國家係常見嘅零食同小食，尤其喺戲院最常見。

喺商業上，由粟米粒爆成粟米花嘅體積比例，大概係1比60，而成本有限，所以利潤非常豐厚。加上粟米花成品唔帶水或汁，啱喺戲院入面食，所以受到電影觀眾同電影院主嘅歡迎亦因此，現代嘅戲院嘢食，主要係爆穀嘅世界。有講，「爆穀文化」即係「睇戲文化」。

## 爆穀爆炸原理
爆穀嘅每個粟米粒都含有一定量嘅水氣同油脂。同其他榖物唔同嘅係，粟米粒嘅外皮既堅硬又唔可以滲透水氣。而入面嘅澱粉幾乎完全係堅硬，高密度嘅形態。
當油同水加熱到超過沸點之後，粟米粒嘅水氣轉變成過熱而且高壓嘅水蒸氣。水蒸氣被唔透水氣嘅外皮包裹住。喺呢啲條件下，粟米粒中嘅澱粉被膠化，軟化，重可任意形變。當壓力持續增加，去到外皮破裂點，喺壓力大概930kPa，溫度大約係180°C（356°F），。粟米外皮突然裂開，導致粟米粒內部壓力瞬間下降，水蒸氣隨之迅速釋放。咁令到胚乳嘅澱粉同蛋白質擴張起泡。隨住爆破快速冷卻，澱粉同蛋白質高分子成分就形成咗常見嘅好脆嘅泡芙狀。

## 參考
啤梨類生果

**啤梨**（），又叫**莓果**或者**莓**，日常生活通常係指一類多肉多汁嘅果，通常比較細粒。

呢類果有時俾人叫做**漿果**，但喺植物學嚟講，漿果嘅定義嚴好多，只有種子同果肉由單一子房變出嚟嘅果先至係真正嘅漿果，士多啤梨、黑啤梨都唔符合呢個定義。
咪

**咪**可以解：
* 哩，長度單位
* 咪高峰
* 「唔好」嘅意思，例︰咪喺度攪攪震啦你！
尐

，兩個讀音嘅意思都唔一樣。其中：

*讀音嘅意思係少或小，異體字。
*讀音嘅意思係有花紋嘅雌蟬。

## 「尐」誤傳為「啲」嘅正字
近年有人將「尐」呢個生僻字，講成係「啲」嘅本字或正字，原因係「尐」解作少，同「啲」（解作一點、一些）有相似嘅地方，更有專欄作家同報章評論員將佢誤傳。「啲」嘅讀音係，但「尐」嘅讀音係，尐嘅反切係「子列切」，反切上字取聲母(子->zi->z)，下字取韻母(列->lit->it)，切出嚟嘅音就係zit，讀音都唔啱，所以無可能係本字或正字。而且意思唔係相同，例如「多啲」（多一點），如果寫成「多尐」就會變成（多少），意思已經唔同咗。

## 註

## 出面網頁
* 「尐」字之亂(增修版) | 陳凱文研究室
動字

**動字**（），又叫**動詞**，係文法上一類字，描寫動作，現出或者狀態。有啲語文，動字會按時態，態度，情緒，聲調而變形。例如廣東話，做，做緊，做咗，就係呢動變化。有啲語文，會跟人，性別，多寡而變化配合，如英文I have就要對He has等。

動字分爲**[[內動]]**同**[[外動]]**。內動，又叫**不及物動詞**，指動字，只有起詞，即施動者就够，唔涉及外物，所以叫內動。而外動，又叫**及物動詞**，唔單止有起詞，重會有止詞，即要埋受動者，涉及外物，所以叫外動。例如，「天下猶未平」，平就係內動，有天下做起詞，唔使止詞。而「禽獸迫人」，迫係外動，除咗有禽獸做起詞，重有人做止詞。

有時外動收嘅唔只一端，咁就會借介字做轉詞，轉介出去。唐文來講，介字有【於】【以】【爲】【與】【自】等。例如，「王如施仁政於民」，施係外動字，仁政係止詞，而民就係轉詞，而用【於】做介字，將仁政轉去民。如果係人或者代字，或者名短，有時會慳埋介字，掉一掉位，將轉詞擺先，例如「子噲不得與人燕」，【與】係外動字，人係轉詞，燕係止詞，查實就係「子噲不得與燕於人」咁意思。

｢動字｣ 曾經唔係指所有動詞，只係指其中一類。

## 主語動詞一致

## 及物

## 睇埋
*語序
*謂語

## 註
香港電影資料館

**香港電影資料館**（**Hong Kong Film Archive**，**HKFA**）係保存同展覽香港電影同埋相關資料嘅博物館，由康樂及文化事務署管理。

## 概況
香港電影資料館位於香港島西灣河鯉景道50號，樓高4層，總樓面面積7200平方米。大樓分為兩部分，每層都有半邊作為藏品室。而另一半就係展覽廳同埋電影院，畀人參考用嘅資源中心。

資料館為香港市民推廣香港電影藝術，並為電影工作者同研究者提供大量資料。資料館目前收藏電影拷貝超過5600部，最早嘅係1898年美國愛迪生公司響香港拍攝嘅風光紀錄短片，館藏亦有唔少香港出品嘅電影，例如1939年蔡楚生導演嘅抗戰愛國名作《孤島天堂》同埋由著名影星胡蝶、吳楚帆主演嘅《南國姊妹花》等。資料館亦收藏電影嘅相關資料，包括劇照、劇本、電影海報、電影原聲唱片、影片特刊同合約文件、電影獎座、道具等。豐富而珍貴嘅館藏令資料館被《時代雜誌》形容為香港以及亞洲最偉大嘅視覺藝術寶藏同二十五項「遊客不容錯過的亞洲體驗」之一。

## 歷史
香港電影資料館2001年1月初啟用，但資料館早喺1993年由當時嘅市政局籌備興建，開始搜集同保存香港電影拷貝同埋有關資料，例如海報同埋雜誌等。2000年，資料館轉由康樂及文化事務署負責管理。

1996年，香港電影資料館加入國際電影資料館聯盟（FIAF），並同各國資料館交流同分享電影保存同修復經驗。

## 開放時間
### 資料館
*10:00-20:00，或當日電影散場後15分鐘。
*逢星期二（公眾假期除外）同農曆年初一、二休息。
*聖誕前夕同農曆新年除夕開放至17:00

### 票房（戲院）
*星期一至日12:00-20:00；或當日最後一場電影開場後15分鐘
*逢星期二休息。

### 資源中心（圖書館）
*星期一至五（逢星期二休息）：10:00-19:00
*星期六：10:00-17:00
*星期日同公眾假期：13:00-17:00
　
### 展覽廳
*適用於有展覽舉行期間
*星期一至日（逢星期二休息）：10:00-20:00

## 交通
*港鐵港島綫西灣河站

## 睇埋
*香港博物館一覽

## 出面網頁

*香港電影資料館
白鵞潭

**白鵞潭**（），又寫**白鵝潭**，係廣州珠江水道分叉口一帶江面，分隔沙面，上芳村同河南海天四望。1963年嘅羊城八景講嘅「**鵞潭夜月**」就喺呢度。

## 名
傳說喺明朝嘅正統年間嗰陣，喺廣東嘅南海嗰頭就成日發生咗幾場天災，搞到人民生活得好艱難。喺正統十三年（1448年）九月，有位嗌黃蕭養嘅青年就整咗單起義，蹓咗成萬人去廣州度。第年六月，起義軍喺白鵝潭嘅江面度打沉咗嚟鎮壓嘅官兵。就話喺呢次戰鬥入面，兩隻成日飄喺江面嘅大白鵝就幫起義軍開路喇。後嚟由於群眾嘅力量大，搞到起義俾明朝嘅政府鎮壓咗，而黃蕭養都死埋。而民間講嘅黃蕭養，就喺關鍵時刻褪返到珠江邊嗰陣，間到兩隻大白鵝喺江嘅中間度飆咗出嚟，重羋住黃蕭養游水游走咗，重消失喺大霧入面。所以啲人咪按咗呢個傳說噉話，就將呢條珠江河面嗌成**白鵝潭**喇。

實際上係冇咩傳說嘅，因舊時呢帶有人養白鵞而名。

## 附近嘅建築
*白天鵝賓館
*黃沙碼頭
*珠江隧道
*白鵝潭酒吧街
*洲頭咀碼頭
*人民橋 (廣州)
*西城都薈
*黃沙水產批發市場

## 註
半導體

**半導體**（Semiconductor）係一啲物料，導電率介乎導電體同絶緣體之間，約莫響每厘米10³西 到10⁻⁸個範圍。現代電子儀器，都係用半導體製成，例如收音機、電腦、電話等等。半導體可以製成唔同電子零件，例如電晶體、太陽能電池、唔同類嘅二極管，包括發光二極管，另外重有整流器，數碼或者類比集成電路。

半導體通常係矽、鍺、砷、鎵、碲等類金屬嘅化合物造。正電荷窿，令到佢可以帶電流。
西 (單位)

**西**（siemens），全名**西門子**，係導電率國際單位，符號S，洋文siemens第一個字母s一定係細階。佢係電阻單位歐（ohm，符號Ω）倒數，即係n S = 1 / n Ω，所以又寫做mho。
氙

**氙**（，舊名**氠**、**氥**，英文學名****）係元素一種，符號**Xe**，原子序號54，原子重量131.2936。佢密度0.005887，溶點161.45，沸點165.03，熱容量有0.158，電負度有2.6。氙係一種冇色嘅稀有氣體，將佢放電嗰陣呈藍色。

已知嘅氙嘅同位素有32種，包括氙113、氙115至氙145。

氙同其他同族元素（稀有氣體），唔易同其他物質產生化學作用，但自從1962年起，陸續發現咗氙嘅化合物。目前已知氙有80幾種化合物，包括氟化物（二氟化氙、四氟化氙、六氟化氙）、氯化物、氧化物、同埋高氙酸鈉。三氧化氙具有高度爆炸性。除咗個別化合物之外，氙化合物都係冇色嘅。
摩西

**摩西**（；；；），天主教叫**梅瑟**，景教叫**牟世法王**，係希伯來聖經之中，一位宗敎領袖、法律制訂人以及先知。傳統上，認為五經係佢寫嘅。希伯來文中，又叫佢做 ｢我哋嘅先生（拉比）摩西｣（）。佢係猶太敎中，係極為重要嘅先知。基督敎同回敎等宗敎之中，都認為佢係好重要嘅先知。

根據《出埃及記》，摩西響佢族人大增嘅時候出世，埃及王驚佢哋會幫敵人手，所以就要殺晒所有族人啱啱出世嘅男仔。而摩西就響呢個時候出世，之而過去咗埃及王室屋企，避過呢劫。佢最後帶領喺埃及過住奴隸生活嘅以色列人離開埃及，到達上帝所預備嘅流奶與蜜之地—迦南地。

大多數學者認為聖經中嘅摩西係一個傳奇人物，但仍然保留摩西或者類似摩西嘅人物喺公元前13世紀存在嘅可能性。 拉比猶太教計算出摩西嘅壽命係公元前1391年至1271年； 杰羅姆建議係公元前1592年，而詹姆斯·厄舍建議佢出生於公元前1571年。 埃及名字「摩西」喺古埃及文學中有提及。喺猶太歷史學家約瑟夫嘅著作中，引用咗古埃及歷史學家馬内托嘅記載，講述一個叫奧薩爾瑟夫嘅叛逆古埃及祭司，佢改名做摩西，帶領一場成功嘅政變反對當時嘅法老，之後統治埃及幾年，直到法老重新掌權並驅逐咗奧薩爾瑟夫同佢嘅支持者。

摩西經常喺基督教藝術同文學中被描繪，例如米開朗基羅嘅《摩西》同埋喺好幾棟美國政府大樓嘅作品。喺中世紀同文藝復興時期，佢經常被描繪成有細角，呢個係由於武加大譯本聖經嘅拉丁文翻譯錯誤引起嘅，儘管有時候呢個可能反映基督徒嘅矛盾心態或者有明顯嘅反猶太主義含義。

## 名字嘅詞源

埃及語詞根（「……嘅仔」）或者*mose*被認為可能係個詞源，可以話係省略咗神嘅名字嘅神名縮寫。後綴mose喺埃及法老嘅名字中出現過，例如圖特摩斯（「托特所生」）同拉摩斯（「拉所生」）。 拉美西斯嘅其中一個埃及名字係*Ra-mesesu mari-Amon*，意思係「拉所生，阿蒙所愛」（佢仲叫做*Usermaatre [[Setepenre]]*，意思係「光明同和諧嘅守護者，光明中嘅強者，拉嘅選民」）。語言學家亞伯拉罕·耶胡達根據塔納赫畀出嘅拼寫，認為佢結合咗「水」或者「種子」同「池塘，水面」，因此得出「尼羅河之子」嘅意思（)。

聖經記載摩西出生嘅故事為佢提供咗一個民間詞源學嚟解釋佢名字嘅表面意思。 據講係法老嘅女兒畀佢呢個名：「佢成為咗佢個仔。佢叫佢摩西 [，]，話：『我將佢從水中拉出嚟 [，]。』」 呢個解釋將佢同閃米特語系詞根，聯繫起嚟，意思係「拉出嚟」。 11世紀嘅托沙福特學者以撒·本·亞設·哈利維指出，公主畀佢嘅名字係主動分詞「拉出者」（，），而唔係被動分詞「被拉出者」（，），實際上預言摩西會將其他人拉出（埃及）；呢個解釋已經被一啲學者接受。

聖經故事中嘅希伯來語詞源可能反映咗一種抹去摩西埃及出身痕跡嘅嘗試。 佢名字嘅埃及特徵已經被古代猶太作家如斐洛同約瑟夫認定。 斐洛將摩西嘅名字（）同埃及（科普特語）嘅「水」字（，）聯繫起嚟，呢個係講緊佢喺尼羅河畔被發現同聖經嘅民間詞源學。 約瑟夫喺佢嘅《猶太古史》中聲稱，第二個元素嘅意思係「被拯救嘅人」。一個埃及公主（根據《出埃及記》嘅聖經記載，係佢畀摩西呢個名）點解會識希伯來語呢個問題令中世紀嘅猶太評論家如亞伯拉罕·伊本·以斯拉同希西家·本·馬諾阿都感到困惑。希西家建議佢要麼皈依咗猶太教，要麼從約基別（摩西嘅母親）嗰度得到咗提示。 喺《出埃及記》中畀摩西改名嘅埃及公主冇畀名。不過，約瑟夫知道佢叫做塞穆提斯（識別為塞穆特），而一啲猶太傳統嘗試將佢同《歷代志上》4:17中一個叫做比提雅嘅「法老嘅女兒」聯繫起嚟，但其他人指出呢個可能性唔大，因為冇文本跡象顯示呢個法老嘅女兒就係畀摩西改名嗰個。

伊本·以斯拉對摩西個名嘅由來畀咗兩個可能性：佢相信要麼係埃及名字嘅翻譯而唔係音譯，要麼法老嘅女兒識講希伯來語。

肯尼斯·基辛認為希伯來語嘅詞源最有可能係啱嘅，因為希伯來語嘅發音同當時埃及語嘅發音唔相符。

## 註

## 疏仕
西 (搞清楚)

**西**喺大多數嚟講係方位。重可以係：

*西 (單位)：導電率單位。
*大西：明末張獻忠起嘅政權。
*西方世界
*西班牙：歐洲國家，簡稱「西」。
*西氏：中文姓氏。
*㞓/屄稍為委䛷嘅諧音寫/讀法。
*蔴雀牌之一。
西門子

**西門子**（Siemens）係德文，可以指：

* (1816-1892)，德國發明家，創辦西門子公司
*西門子公司
*西 (單位)，導電率國際單位
電腦軟件

**電腦軟件**（），或者就咁叫**軟件**（），亦叫**電腦軟體**或者**軟體**，係指電子儲存資料，包括電腦程式同其他資料，畀電腦讀同寫。軟件查實係相對電腦硬件而言，硬件係實物，可以掂到摸到嘅電腦部份，而軟件唔係實物，掂唔到摸唔到，但又係電腦不可或缺嘅一部份。軟件有時淨係單係應用軟件。

## 定位

一隻電腦軟件由一個或者一柞電腦程式組成，存在嘅意義係要提供某啲功能；例如一隻 Hello World 嘅程式除咗攞嚟教入門嘅程式編寫之外冇咩功能可言，但
*一隻系統軟件－包括作業系統（OS）－會負責管理部電腦嘅硬件運作，而廿一世紀初嘅電腦冇咗作業系統基本上唔會用得到；
*一隻繪圖軟件－例如 Photoshop 或者小畫家噉－可以俾用家攞嚟製作圖像；
*一隻電子遊戲可以俾用家玩一隻遊戲，達到「令佢開心過癮」嘅效果；
*一隻數據庫管理系統可以俾用家用嚟管理數據庫；
... 如此類推。軟件好多時仲會因為佢哋嘅強大功能而有相當嘅經濟價值，即係可以攞去賣嚟賺取利潤，而且一隻軟件仲可以掕埋拉臣同埋說明書等相關嘅文件；而工程學就係泛指用知識嚟設計同建造一啲有用嘅物品嘅過程，並且喺途中盡可能令成本效益有咁高得咁高（花費最少嘅資源嚟做到最多嘅嘢），例如電子工程專門設計智能電話等嘅電子架生噉，會用到物理學上有關電同磁嘅知識。
:－軟件工程就係工程學嘅一門，專門用知識嚟設計同建造電腦軟件，尤其係會用到電腦科學上嘅知識。

## 註釋

## 參攷

## 睇埋
*軟件工程
*複雜系統
羅佩芝

**羅佩芝**（Doris Law Pui Chi，），佢係以26歲之後，就參選1981年香港小姐冠軍，後尾因為報細年紀，做畀無綫電視取消資格，無得選環球小姐。

## 選美
1978年，羅佩芝參加美國三藩市華埠小姐，當年報係23歲。過咗3年，1981年佢參加香港選美，以報25歲之齡。1981年呢次香港小姐，佢大熱咁攞到冠軍。但無耐有人向無綫告密，話佢唔係三藩市州立大學上酒店及餐廳管埋課程，亦都唔係22歲（只有26歲超過年紀大取消）。就係咁，無綫查明證實報細年紀後，禠奪佢后冠，無得去紐約參加環球小姐。佢原本個位，由排第二嘅勞錦嫦頂上。結果當後選美，冠軍勞錦嫦，亞軍錢慧儀，季軍狄寶娜摩亞。

嗰陣時港姐年齡上限係25歲。2010年，港姐年齡上限由25歲加到上27歲。

## 影視生崖
雖然做唔成香港小姐，但佢轉去電影同電視發展。1983年捲入森森同李振輝婚變。1987年，拍藝術片掛帥嘅導演何藩，遊說佢全裸演出，但羅佩芝話「廿幾蚊畀人睇晒唔值」，一口拒絕。

## 息影
羅佩芝息影退出娛圈之後，再返三藩市，同識於微時嘅男友結婚，生咗三個仔，嗰過減少接觸娛樂圈後，過著半退休狀態平靜生活。

## 註
波羅的海國家

**波羅的海國家**係指波羅的海東岸嘅三個小國愛沙尼亞、拉脫維亞同立陶宛。因為佢哋嘅地理同歷史差唔多，所以國際上成日將佢哋咁樣一次過叫晒。

喺第二次世界大戰前，芬蘭有時都俾人納入波羅的海國家。

俄羅斯帝國喺18世紀開始擁有呢三個國家。第一次世界大戰之後，愛沙尼亞、拉脫維亞同立陶宛喺俄羅斯分咗出嚟，到1940年又俾蘇聯吞併，成為蘇聯其中三個加盟共和國。呢三個加盟共和國相繼喺1990年之後脫離蘇聯獨立，2004年成為北約同歐盟嘅成員國。

## 睇埋
* 波羅的海國家理事會
回南天

**回南天**係華南地區對一種天氣現象嘅叫法，通常指每年春季嗰陣，氣溫開始暖返而濕度開始升返嘅現象。

華南屬典型嘅海洋性亞熱帶季風氣候，所以每逢每年3月到4月嗰陣，由南中國海吹來嘅南風帶住暖而濕嘅空氣，同由中國大陸北面嚟嘅凍氣流撞埋，形成靜止鋒，使華南天氣陰晴唔定、好濕，間中有微雨或者大霧。

回南天嘅潮濕天氣，令部份樓嘅牆或地面滲水，衫、皮革同木製品都好易發霉。

## 睇埋
*香港氣候
陳景輝

**陳景輝**（**CHAN King-fai**，）參加文化保育同社會運動，因為反高鐵而為人所識，參加各類社會運動，參選過2003年區議會選舉，2007年7月27號發起皇后碼頭絕食行動，參與過本土行動、獨立媒體。

**陳景輝**喺香港嘅電視電台做嘉賓，亦喺明報、信報、都市日報、蘋果日報、經濟日報發表文章。

陳景輝同朱凱迪係志同道合，熱衷寫嘢，不時係網上同大眾媒體發表文章，剖析民主、社會運動、本土同世代等概念嘅意涵。

不過近年佢已轉咗去建制派，喺《十年》攞到第35屆香港電影金像獎前鬧嗰套電影「失去想像力」，喺出咗賽果之後，喺網上堅持呢個睇法：「香港嘅衰落就係政治決定一切。依家嘅政治好似失去咗美學、思想、深度、想像力等所有實際內容。《十年》攞獎，除咗表態之外咩都冇。」。

## 相關嘅人
*朱凱迪
*梁文道

## 參考

## 出面網頁
希慎道

**希慎道**（**Hysan Avenue**）係香港島銅鑼灣嘅一條行車街道，以前由利希慎同怡和買咗東角後山一帶發展地產，改名利園山。而家希慎道兩邊係商業大樓同高級商場。例如宏利保險大廈、利園、希慎道一號。希慎道個名嚟自地皮業主地產發展商創辦人利希慎。
康樂及文化事務署

**康樂及文化事務署**（簡稱**康文署**，，縮寫：**LCSD**）係香港特別行政區政府民政事務局轄下嘅部門，專責統籌香港嘅康樂體育、古物古蹟同文化藝術有關嘅活動同服務。署長由政務職系嘅首長級甲級政務官擔任，職級係首長級薪級第6點（D6）。

## 歷史
食物環境衞生署同康樂及文化事務署嘅前身係由市政局及區域市政局管理嘅市政總署同區域市政總署。

市政局同區域市政局喺2000年1月1號，俾當時嘅行政長官董建華以推行「市政服務改革」嘅理由將兩個市政總署一齊解散，市政總署同區域市政總署就解散並重組成為食物環境衞生署同康樂及文化事務署，並接管原本由民政事務局、兩個市政總署、康體發展局同影視處部分工作。

康樂及文化事務署成立初期，以「凝聚新動力，文康展新姿」作為形象標語。

## 職責
康樂及文化事務署管理香港所有公共康樂體育同文化藝術有關設施，包括博物館、公園、圖書館、泳灘、游泳池、健身室、大會堂、文娛中心同法定古蹟等。此外，康樂及文化事務署亦會舉辦好多收費或免費嘅康樂或文化活動畀市民參加，康樂方面有一年一度嘅香港花卉展覽、普及健體運動、先進運動會、體育培訓計劃、社區體育興趣班等；文化活動方面有香港最大型嘅中秋、元宵綵燈會、新年倒數嘉年華同埋各主題藝術節等。

## 歷任首長
*梁世華（2000年1月1號─2003年2月25號；2002年12月3號開始退休前休假）
*王倩儀（2003年2月26號─2006年8月30號）
*周達明（2006年8月31號—2009年8月16號）
*馮程淑儀（2009年8月31號—2014年7月14號）
*李美嫦（2014年7月17號—2019年9月9號）
*劉明光（2019年10月4日–2024年12月3日）
*陳詠雯（2024年12月4日–）

## 出面網頁

*香港特別行政區政府 康樂及文化事務署
香港抗戰及海防博物館

**香港抗戰及海防博物館**（之前叫：**香港海防博物館**）係香港歷史博物館嘅分館之一，由康樂及文化事務署管理，位於香港筲箕灣東喜道，全館面積大概34,200平方米，係由具有百年歷史嘅舊鯉魚門炮台修建而成。

## 歷史

鯉魚門炮台喺1887年起好，炮台主要由堡壘、士兵營房、彈藥庫、炮彈裝配室同煤倉等組成。堡壘中央起有露天廣場，畀士兵集散之用。堡壘裏面配備兩門6吋後裝「隱沒式」大炮，四周並建有壕溝。英軍另外响堡壘附近修築多座炮台，包括反向炮台、中央炮台、西炮台同渡口炮台，依山勢由東至西分佈喺岬角上。各炮射程不一，可完全覆蓋成個鯉魚門水道。1890年，英軍更喺岬角海邊起咗布倫南魚雷發射站，係當時世界上最具威力水下武器嘅要塞。 

但係，响隨後嘅卅幾年間，香港並未受到攻擊，鯉魚門嘅海防武器一直無用武之地。到咗1930年代，由於武器技術嘅改進同埋其他新炮台相繼落成，鯉魚門炮台响香港海防上嘅重要性逐漸減退。

1941年12月8號，日軍開始進攻香港。喺新界同九龍淪陷後，守軍立即加強鯉魚門嘅防禦力，防止日軍從魔鬼山經鯉魚門渡過維多利亞港。守軍曾經多次擊退日軍嘅突襲，但佢哋最終亦被打敗咗，要塞喺12月19號被日軍佔領。香港重光後，呢個要塞已經唔再係戰略要點，而成為咗英軍嘅操練場。直至1987年，鑑於東區走廊第三期工程喺1986年8月開展，呢處嘅軍事設施正式停用。

前市政局鑑於鯉魚門炮台嘅歷史價值同建築特色，喺1993年決定將佢修復，並改建成一間以香港海防歷史為主題嘅博物館。成項計劃耗資約3億港元，由建築署設計同興建，佢嘅建築設計曾經喺2000年榮獲香港建築師學會周年大獎 – 銀等獎，同埋綠化都市顯才華銀等獎 – 綠化效果。香港海防博物館喺2000年7月25號正式開放畀市民參觀，同年8月31號正式舉行開幕禮，為鯉魚門炮台嘅歷史揭開咗新嘅一頁。2018年9月16號超強颱風山竹吹襲香港，吹冧白色天幕，康文署順手提早本來喺2019年上半年進行嘅翻新工程，預計2021年就重新開返。

## 設施
香港海防博物館主要分為三個區域，接待區、堡壘同埋古蹟徑，從有接近100年歷史嘅鯉魚門炮台改裝而成。博物館嘅歷史建築有一個好大嘅露天廣場，獨一無二嘅建築設計， 再加上其他原始嘅建築物料，為遊客提供一種舒適同埋古色古香嘅感覺。堡壘被改裝做永久展覽走廊，包括明朝、清朝、前殖民地時期、日治時期、後殖民地時期同回歸後嘅香港防衞歷史。

香港海防博物館展出400幾件藏品全部都同香港嘅海防歷史有關，包括：槍械、大砲、手提武器、軍服同紡織品等。藏品全部屬於香港歷史博物館，另外又有超過20件珍貴文物係從中國國內同香港文博單位借出嘅。

## 建築
# 堡壘：喺1887年興建，係鯉魚門要塞嘅核心地點。
# 中央炮台：喺1887年建成，展覽嘅大炮闊7呎、射程達3,600米。
# 西炮台：喺1887年建成，展覽兩支喺金鐘發掘出來嘅闊9呎嘅大炮、射程達5,400米。
# 布倫南魚雷發射站：喺1892年同1894年分別建成，係英軍喺海外佔領地嘅最後一次起好嘅建築。
# 鯉魚門渡口炮台：喺1892年興建，呢座炮台係用嚟防止快艇、魚雷嘅突襲。

## 開放時間
* 星期一至星期三、星期五至星期日：上晝10:00至下晝5:00
* 逢星期四、農曆年初一同年初二休館

## 入場費
2016年8月1號開始常設展覽免費入場。之前除咗禮拜三免費之外，其他日子入場嘅話大人收10蚊，細路、老人家、學生同埋傷殘人士只係要畀5蚊。

## 公共交通
* 港鐵筲箕灣站B2出口沿指示牌步行15分鐘。
* 城巴85號，由小西灣往寶馬山。

## 博物館停車場
博物館設有私家車停車場，由上晝10:00至下晝5:00開放（逢星期四、農曆新年年初一同年初二除外）。每位參觀者可免費停車3個鐘。

## 出面網頁

* 香港海防博物館
* 香港海防博物館相片
* 香港航空青年團儀仗中隊在海防博物館的步操表演
蛇

**蛇**（，）係種動物，身長有鱗冇腳。西洋動物分類係爬蟲類，唐人傳統上歸佢入蟲一類。除咗南極洲之外，所有大陸都有蛇。

蛇肉可以食用同藥用，蛇皮可以做袋。有啲蛇有毒，唔少文化，見蛇都敬而遠之。

以下係經調整後更貼近地道粵語嘅版本，修正可能嘅官話殘留，並強化粵語用詞同語感：

## 分佈
  

而家已知約莫有3,900種蛇，北到北極圈內嘅斯堪嘅納維亞，南至澳洲都搵到佢哋蹤影。除咗南極洲，蛇喺各大洲同海洋都有蹤跡，連亞洲喜馬拉雅山脈16,000呎（約4,877米）高嘅地方都見到蛇蹤。不過好似愛爾蘭、冰島同紐西蘭呢啲島就完全冇蛇（雖然紐西蘭北面水域間中會有黃肚海蛇同藍環海蛇游過）。  

## 行為同生活習性
  
### 過冬狀態
  
喺凍到蛇頂唔順嘅地區，本地蛇會進入冬眠。同哺乳動物瞓覺式冬眠唔同，蛇冬眠時醒瞓但唔郁。佢哋可能獨自躱喺地窿、石堆或者爛樹幹，又或者成羣躱埋一齊過冬。  

### 食嘢習慣
  
所有蛇都係食肉獸，捉蜥蜴、青蛙、其他蛇、細隻哺乳動物、雀仔、蛋、魚、螺、蟲同昆蟲等嚟食。蛇冇得咬爛食物，一定要成隻吞。食乜嘢取決於身形——例如細條蟒蛇可能食蜥蜴同老鼠，大條就可以吞細隻鹿或者羚羊。  

蛇嘅下巴結構好靈活。同人以為嘅「甩骹」唔同，佢哋下半截下巴兩邊唔係實嘅，加上頭骨多個關節，令到蛇可以張大個口吞落畀佢自己身型更粗嘅獵物。例如食蛋蛇特化到可以吞大過個頭嘅蛋，雖然冇牙，但靠脊骨內側嘅骨突整爆蛋殼。  

大部分蛇乜都食，但有啲專食特定嘢：眼鏡王蛇同澳洲環紋蛇專食其他蛇；鈍頭蛇科右邊牙多過左邊，方便挖順時針螺旋嘅螺殼。  

有啲蛇用毒液殺獵物先食，有啲用纏身勒死獵物，仲有啲就生吞活剝。  

食完嘢後，蛇會攤抖方便消化，特別係食咗大餐之後，成條腸會縮細慳能量，48個鐘內先恢復全力運作。作為凍血動物，環境溫度好緊要——最啱消化係攝氏30度（華氏86度）。南美響尾蛇消化時表皮溫度會升成1.2°C。如果食飽後受驚，蛇通常會嘔返獵物出嚟方便走佬。正常情況下，消化好高效，除咗獵物毛髮同爪甲會同尿酸一齊屙出，其他嘢都會畀酶分解吸收。  

### 豎頸同噴毒
眼鏡蛇科會豎起頸部嚇人，主要靠肋骨肌肉控制。豎頸時可能跟住噴毒同發出「嘶嘶」聲。研究顯示圈養眼鏡蛇豎頸時會挺高13–22%身長。  

### 點樣郁動
蛇冇腳但識多種移動方式，每種模式截然不同，轉換時會突然變招。  

#### 側邊波浪形
  
呢個係水中唯一移動方式，亦係陸地最常用。蛇身左右扭動形成向後推嘅波浪，睇落快但實測極少快過每秒兩個身長。耗能同同體重蜥蜴跑步差唔多。  

陸上用呢招時，蛇身向後嘅波浪推住環境接觸點（例如石頭、樹枝）借力向前。最理想係每蛇身長有約8個接觸點。波浪速度同蛇速一致，令蛇可以穿過密林窄窿。  

游水時波浪愈後愈大，向後傳得快過蛇。水陸波浪雖然似，但肌肉運作模式唔同，算係兩種招式。所有蛇識向前游，但得海蛇識向後游。  

#### 側身蛇行
  
黃頷蛇科、眼鏡蛇科同蝰蛇科喺冇嘢借力嘅地方（例如泥灘、沙丘）用呢招。側行時單邊身貼地，另一邊提起滾動前進。靠頭部借力地面，跳躍式移動，留低勾形痕跡。呢招慳電過蜥蜴行路三倍，同沙地熱唔熱冇關。  

#### 手風琴式
喺窿罅等窄位，蛇用後半身頂住牆，前半身伸前固定再拉後半。呢招好嘥電（比波浪式多七倍），因為要不停停低同撐住牆。  

#### 樹上移動
  
樹蛇按品種同樹皮紋理揀招式。滑溜樹枝用手風琴式，有嘢揳手就用波浪式。同有腳動物相反，蛇喺幼枝多雜物環境更快。  

東南亞金花蛇會喺樹枝彈出，展開肋骨靠波浪滑翔。可以控製滑翔幾百米，仲識空中轉彎。  

#### 直線蠕動
最慢嘅方式，蛇身唔打橫彎，腹鱗逐塊提起前移。蟒蛇、蚺同蝰蛇常用呢招靜靜雞接近獵物。  

## 疏仕
馬

**馬**係種動物，係哺乳類一種，有蹄。馬出名走得快，亦容易畀人馴服，所以可以畀人養，用來代步、打仗同賽馬。
蛤𧊅

**蛤𧊅**（），又叫**蛤乸**（）、**田鷄**、**蝦蟆**、**蛙**等，係種動物。佢同蠄蟝都喺無尾目下。不過佢嘅表皮甚為光滑，唔似蠄蟝噉有粒粒，多喺水邊出沒，叻游水。識跳，亦會叫，蛤蛤聲。身多數濕軟，脷長，後腳強，跳得遠，叫得大聲。因為有唔少蛙都係青色，所以成日畀人叫**青蛙**，查實好多品種有唔同顏色，多數同棲息地嘅自然環境接近。有一啲蛙有毒，通常表皮有鮮艷嘅保護色，以警告捕獵者。

蛤𧊅脷長，會食蚊蟲。

## 名
**蛤𧊅**係總名。

**蛤乸**係大隻蛤𧊅。

**田鷄**係田度生嘅品種，可以食。又叫**水鷄**。佢同雞一樣曉叫。

**蝦蟆**、又寫**蝦蟇**，俗寫**蛤蟆**。蛤係借字或相混。《說文》蝦，蝦蟆也。蟆，蝦蟆也。

**蛙**、古寫**䵷**、**鼃**，《說文》蝦蟇也。从黽圭聲。《說文解字注》話係蝦蟇屬。《周禮》寫**蟈**。漢時蛙同蝦蟆有別，不過有乜別就唔清楚。《漢書》武帝紀。元鼎五年。鼃、蝦蟆鬬。今下蛙多用於學術命名。

蛤、𧊅、蛙都來自佢嘅叫聲。

## 文化
*粵語將蛤乸比喻成「着數」，例如「邊有咁大隻蛤乸隨街跳」，即係唔信有咁大嘅着數。
*臺灣國語常用「蛤」字當做一個驚訝音字嚟用，好似粵語嘅「吓」咁。
*中共第三代領導核心、前中共中央總書記江澤民帶大黑框眼鏡嘅樣畀人笑似蛤蟆，喺互聯網上有膜蛤文化現象。
*《青蛙王子》呢個童話故事講到蛤𧊅變成王子。

## 參考

## 出面網頁

* AmphibiaWeb
* The Whole Frog Project&nbsp;– Virtual frog dissection and anatomy
* Amphibian photo gallery by scientific name&nbsp;– Features many unusual frogs

**影音資料**
* 縮時影片：田雞春菢出仔
* Frog vocalisations from around the world&nbsp;– From the British Library Sound Archive
* 加拿大緬省嘅田雞叫
尹志強

**尹志強**（，），綽號「**尹佬**」，係1970、1980年代活躍嘅香港足球員，球員生涯做中鋒，有「亞洲第一中鋒」嘅美譽。退役之後轉行做演員同從商，偶然做吓講波佬。佢女朋友係香港電視藝員米雪，而外甥就係歌手梁漢文。

## 接觸足球
尹志強喺石硤尾南山邨長大，7歲開始接觸足球，出身卜公青年軍，年紀輕輕已經代表香港打亞少盃。1974年畢業於堅道英文書院，並喺同年入選香港青年軍，同年以18歲之齡被香港球會班霸南華足球隊羅致，開始佢嘅職業足球生涯。除南華外，重效力過精工同麗新花花等甲組球會，亦曾經係香港足球代表隊嘅主力成員。

## 參考資料

類:香港馬主
庚寅

**庚寅**係六十干支入面嘅第27個。

## 庚寅年
庚寅年係黃曆第27年，係虎年嘅排序之一。
殘念

**殘念**，係日文“残念” – ざんねん – zannnen 嘅意思，意思係空留遺憾、功敗垂成、臨天光瀨尿。http://www.newtaiwan.com.tw/bulletinview.jsp?bulletinid=96407

## 睇埋
* 腦殘

類:日文
神嘉

**神嘉**（525年12月—535年3月）係北魏時期領導劉蠡升嘅年號，總共9年幾。劉蠡升係建立石平年號嘅劉沒鐸個阿爺。

## 時間線

ImageSize  = width:200 height:50
PlotArea   = width:180 height:30 left:10 bottom:20
TimeAxis   = orientation:horizontal
DateFormat = yyyy
Period     = from:386 till:581
AlignBars  = early
ScaleMajor = increment:34 start:440
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:439 till:581 color:red
  bar:era from:386 till:534 color:black
  bar:era from:525 till:535 color:green
  bar:era from:525 till:535 color:blue

神嘉係北朝、**北魏**同劉蠡升在位時期嘅位置。

## 大事記

## 出生

## 逝世

## 紀年

## 睇埋
*中國年號索引

## 參考文獻
*李崇智，《中國歷代年號考》，中華書局，2001年1月 ISBN 7101025129
石越車站

**石越車站**（日文**石越駅**，原字**石越驛**；英文Ishikoshi Station）係日本宮城縣登米市石越町一個火車站，係東日本旅客鐵道（JR東日本）所經營嘅鐵路車站。

## 睇埋
* 栗原田原鐵道

## 出面網頁
* 石越車站（JR東日本）
射精演員

**射精演員**，日本叫做**汁男優**。汁就係指精液，係喺鹹片、㚻片中，專門負責射精場面嘅男演員。多數演員都係手淫射精，好少會性交。

射精演員亦好少會出現個樣，視乎場面而定。呢類演員未必有錢收，有啲係爲咗見女演員，摸女演員而嚟。有啲重貼埋車錢。

## 睇埋
* 鹹片
* 㚻片
* 打真軍
樹熊

（學名：），又譯作**樹袋熊**、**無尾熊**、**koala**（）或**考拉**，係澳洲原住民嘅方言，意思係「唔飲水」咁解，係澳洲特有種生物，全世界只有澳洲東部嘅昆士蘭州、新南威爾斯同維多利亞省地區低海拔、唔密集嘅桉樹林中。1798年一位探險家喺澳洲布魯山脈首次發現，喺19世紀初樹熊遭到捕殺出口，數量由百萬隻銳減至1000多隻，澳洲政府後嚟立法保護，澳洲嘅樹熊保護區有公立亦有私立，私立嘅羅帕恩公園喺1970年－1976年曾經養過白色樹熊。

## 特徵
樹熊身長約 70-80 公分，有大概 10-15 年命，耳仔大細為 5-6 公分，腳板大細 10-16 公分，成年樹熊體重 8-16 公斤，具有一對向前嘅眼，前肢共有五指，其中兩指同其他三指較為分開，型態類似人嘅手，但有兩隻手指公；後肢共有四趾，其中一趾同其他三隻趾分開成九十度角，方便樹熊攀樹木、痕同梳毛。樹熊乸身上有育兒袋，畀熊仔住。公嘅心口有咖啡色條紋。

## 食物
由於樹熊所居住嘅澳洲嘅森林有好多尤加利樹，樹熊食尤加利葉。因為尤加利葉粗，纖維相當硬，營養又少，因此樹熊每日都要係噉食並𡁻成萬次至攝取到足夠養分，因為每日唔停𡁻，令樹熊老咗會因為牙齒嘅磨損食唔到嘢而餓死。為咗消化尤加利葉中嘅毒素，樹熊嘅消化道盲腸部份有成 200 cm，佔整個消化系統兩成，亦因為尤加利葉有毒，令樹熊冇其他爭食對手，啱啱出世嘅樹熊因為冇牙𡁻唔到尤加利葉，因此會住喺阿媽個袋度六個月，直到牙長出來為止。

## 行為
樹熊屬於夜行動物，身體新陳代謝較慢，每日要瞓 17-20 個鐘。熊仔出世後會住喺媽媽嘅育兒袋，大概半年後至會由呀媽嘅袋之中出來，會食熊乸半消化而痢狀嘅「屎」(pap）。

## 疾病
樹熊容易感染幾種不同疾病，常見嘅兩種好似結膜炎、濕屁股，係種腎臟同泌尿系統嘅疾病，其他嘅重有呼吸系統感染、一種頭骨嘅疾病以及寄生蟲等等。而衣原體細菌不時被認為係令樹熊病嘅主要原因，專家正持續研究佢同樹熊族群嘅關係。而可以發現嘅係樹熊喺人群擠擁或者唔夠嘢食嘅地方生活嗰時，會較容易感染疾病。而有關點樣令樹熊受到更好照顧，或者係減少佢哋受到疾病感染及受傷嘅相關研究，一直都進行緊。

## 天敵
樹熊一生有幾種天敵，其中之一係澳洲野狗（Dingoes），當樹熊為咗從一棵樹走到另一棵樹而走落地面時，無論係成年抑或小樹熊，都有可能俾澳洲野狗襲擊；而小樹熊有時都會被楔尾鷹（Wedge-tailed eagles）同貓頭鷹攻擊；其他好似野生嘅貓、狗以及狐狸，都係樹熊嘅天敵之一。但而家樹熊真正嘅威脅係嚟自人類起道路、交通影響，令樹熊嘅棲息地減少，呢啲亦可以話係另一種形式嘅敵人。

## 近親
樹熊同袋熊具有好多類似嘅特徵，因此佢哋可能係近親，但重需要進一步嘅分子生物學研究。

## 繁殖方法
雖然並無確實數據，估計澳洲嘅動物園同保育區喺19世紀後期先開始養樹熊。澳洲悉尼嘅塔龍加動物園喺1914年開始養樹熊，喺開園前兩年飼養。第一批空運到塔龍加動物園嘅兩隻樹熊係由樹熊保護區運嚟。

海外嘅動物園就要花更耐時間至開始養樹熊，因為樹熊對食物要求非常高，所以極少有動物園可成功飼養。倫敦動物園喺1880年引入一隻樹熊，但只養到14個月。紐約布隆克斯動物園喺1925年就有一隻樹熊標本，標本係將養咗5日之後因營養不良死咗嘅樹熊而造嘅。美國聖地牙哥動物園喺1925年由塔龍加動物園運咗樹熊，三藩市動物公園喺1959年擁有3隻。

2001年台灣從悉尼動物園運嚟兩隻樹熊。

## 參考
* 動物多樣性網站（美國密西根大學）
* 龍柏樹熊動物園
* Myers, P. 2001. *Vombatidae*(On-line), Animal Diversity Web.




## 睇埋

* 澳洲哺乳動物
* 有袋類
樋屋奇應丸

**樋屋奇應丸**係日本兒科藥，由樋屋製藥造，對細路消化不良、肚痾、夜睡不寧有功效。樋屋奇應丸話自己1630年代開始出現，有近380年製造史，由人蔘、熊膽、沉香、麝香同牛黃等中藥提煉成。

呢隻藥丸電視廣告歌響日本同香港好多人識。香港廣告歌歌詞用粵語寫，陳汝松作詞。廣告歌響1980到1990年代經常響香港電視播，畫面係健康BB邊笑邊爬，廣告歌用響亮女聲唱「醫病兼補益，樋屋雙重療效，好使好用三百幾年，家家傳誦，BB肚痾、嘔奶、消化不良，感冒傷風、夜睡不寧、神經緊張，咁就要快食樋屋、樋屋，樋屋奇應丸！」。最後以資深配音員周永坤一句：「樋屋奇應丸係療效顯著有固本培元嘅家庭良藥，有佢看門口您就可以安寢無憂」作結。1993年之後播嘅廣告版本已經無咗旁白得返隻歌，時至今日呢個廣告偶然都會喺電視播。2010年，樋屋奇應丸因為寧神丸而轉曬成隻廣告歌，由陳汝松歌詞加女聲變成新歌詞加男女合唱「寧神，樋屋減壓寧神。勞累、緊張、瞓唔好，體虛氣弱、心浮躁；腸胃不適、傷風感冒，樋屋醫病補身好。三百幾年，銀粒醫小寶，金粒大人齊讚好！樋屋，樋屋，樋屋奇應丸。」

## 出面網頁
*日本樋屋製藥網站
*樋屋奇應丸廣告（1985年30秒版）
*樋屋奇應丸廣告（1993年20秒版）
歲月神偷

**歲月神偷**（）係一套2009年港產片，由羅啟銳張婉婷夫婦導演，吳君如同任達華主演。嚮2010年2月《歲月神偷》曾經得到國際電影獎項。《歲月神偷》主要外景嚮上環永利街。歲月神偷係一套劇情片，描寫一家香港人點面對環境改變，內容感人。歲月神偷由香港政府電影發展基金資助拍製。

故事嚟自羅啟銳嘅童年成長經歷。

## 演員
* 任達華 飾 羅先生
* 吳君如 飾 羅太太
* 李治廷 飾 羅進一 Desmond / 羅進二（中學時期）
* 鍾紹圖 飾 羅進二 
* 蔡穎恩 飾 劉芳菲 Flora
* 夏萍 飾 嫲嫲
* 秦沛 飾 大伯

### 客串演出
* 谷德昭 飾 羅家鄰舍
* 許鞍華 飾 天台小學教師 / 羅進二老師
* 劉國昌 飾 
* 張同祖 飾 本地醫生
* 高志森 飾 買鞋客人
* 夏春秋 飾 羅太太呀爸
* 龍景昌 飾 
* 劉天蘭 飾 Flora媽咪
* 覃恩美 飾 羅家鄰舍

## 撐粵運動惡搞

喺2010年7月25號到2010年9月初，由於廣東嘅珠三角地區爆發咗一系列嘅撐粵語行動，有網民模仿呢部電影嘅海報整咗《碎粵神偷》嘅諷刺畫。

## 攷
凌禮文

**凌禮文**（）係香港甘草演員，香港出世，做過佳藝電視、麗的電視（而家嘅亞洲電視）、無綫電視同香港電台電視部教育電視，同時拍過唔少廣告。2010年2月19號喺九龍醫院過身。

## 演出
### 音樂錄影帶
*Pixel Toy  -《夏春秋》

### 廣告
*1979年：漁農處（即今日嘅漁農自然護理署）政府宣傳片
*1982年：樋屋奇應丸

### 電影
*1979年：《我愛夜來香》     
*1979年：《聖誕快樂》     
*1988年：《奸人本色》     
*1993年：《人生得意衰盡歡》   
*1994年：《九死一生》飾 堅生父 
*2000年：《我在監獄的日子》

### 電視劇（[[佳藝電視]]）
* 1975年：隋唐風雲 飾 林公㞒
* 1976年：神雕俠侶 飾 公孫家婚禮主持人

### 電視劇（[[麗的電視]] / [[亞洲電視]]）
*1978年：鱷魚淚 飾 顧客/酒廠工人
*1978年：巨星 飾 書記
*1978年：變色龍 飾 李冠然
*1978年：奇兵36 
*1979年：天龍訣 飾 莊良輔
*1979年：大白鯊 飾 麥主任
*1980年：浮生六劫 飾 客人丙
*1980年：湖海爭霸錄 飾 黃傑
*1980年：大地恩情（古都驚雷） 飾 司長乙
*1980年：彩雲深處 飾 航空公司職員
*1980年：大內群英續集 飾 成親王
*1981年：再會太平山 
*1981年：武俠帝女花 飾 太醫 
*1983年：唐伯虎三戲秋香 飾 陳秀才
*1983年：再向虎山行 飾 張春霖
*1983年：少女慈禧 飾 老太監
*1995年：精武門 飾 老馮

### 電視劇（[[無綫電視]]）
;1980年
**上海灘 飾 梁廣仁
;1983年
**射鵰英雄傳 飾 貴伯
;1989年
**蓋世豪俠 飾 客棧老闆
;1992年
**壹號皇庭 飾 林醫生
;1994年
**阿Sir早晨 飾 督學（第11集） 
;1999年
**人龍傳說 飾 大師（第20集）
;2000年
**新倚天屠龍記 飾 渡劫神僧
**男親女愛 飾 神父（第20集）
;2001年
**尋秦記 飾 太醫（第21、32、36集）
;2002年
**無頭東宮 飾 太醫（第28、30集）
**洛神 飾 大夫（第4集），李大夫（第20、23集）
**騎呢大狀 飾 鄉紳
**流金歲月 飾 醫生
**烈火雄心II 飾 七叔（第9集）
;2003年
**洗冤錄II 飾 黃員外（第5、7集）
;2004年
**胭脂水粉 飾 順伯
;2005年
**蕭十一郎 飾 主持（2007年於翡翠台播映）
**阿旺新傳 飾（「鍾氏集團」股東）
**酒店風雲 飾 東叔
**人間蒸發 飾 雪糕阿伯
**佛山贊師父 飾 通叔
;2006年
**謎情家族 飾 「南天山房」職員
**施公奇案 飾 「明月灣」居民
**火舞黃沙 飾 陳掌櫃
**匯通天下 飾 了空大師
**肥田囍事 飾 神父
;2007年
**同事三分親 飾 華爺爺
**溏心風暴 飾 祥
**律政新人王II 飾 五金店老板
;2008年
**師奶股神 客串
**珠光寶氣 飾 福伯
**Click入黃金屋 飾 中醫診所醫生
;2009年
**畢打自己人 飾 店主
**廉政行動2009 飾 紙紮店老闆
**美麗高解像 飾 銀記老闆
**老友狗狗 飾 周妹
;2010年
**鐵馬尋橋 飾 七省製藥大查櫃

## 出面網頁
後藤仁

**後藤仁**（平假名：**ごとう　じん**，羅馬字：**Goto Jin**，）係日本畫家（亞細亞・亞洲的美人畫）、繪本畫家，師承村上隆同後藤純男。佢鍾意中國文化，到過中國好多次。佢讀過東京藝術大學（日本國）。東京藝術大學　設計部　講師。東京造形大學　繪本講師。

## 年譜（後藤仁 藝術簡歷）
*1968年 生於日本國兵庫縣
*1988年 大阪市立工藝高等學校 美術科日本畫專攻 首席畢業，立川美術學院 日本畫科 學習
*1995年 著手復原 日本國重要文化財建築物（孫文記念館 其他）《金唐革紙/手工高級壁紙》嘅工作
*1996年 東京藝術大學 繪畫科日本畫專攻 畢業，後藤純男 師事
*1998年 NHK大河電視劇《元祿繚亂》的幛壁畫製作
*2002年 入選《第六回新生展》
*2004年 製作 八幡山寶藏院天棚壁畫（琦玉縣松伏町）
*2009年 獲得《第21回F展》大阪市立美術館館長獎勵賞
*2013年 出版 月刊兒童之友繪本《長發妹》（中國侗族民間故事），繪本《變成狗的王子（西藏民間故事）》
*2016年 出版 繪本《釋迦牟尼》
*2017年 東京造形大學 繪本 講師，東京藝術大學 設計科 講師，出版 繪本《金色的鹿》
*2018年 赤穗市立美術工藝館 田淵紀念館《後藤仁，後藤大秀 展》
*2022年 出版 繪本《青蛙綠馬（西藏民間故事）》
*2024年 出版 繪本《彩虹的姑娘（花邊姐姐／中國苗族民間故事）》
*日本美術家聯盟，日本兒童出版美術家聯盟，繪本學會，日本中國文化交流協會 會員

## 作品
### 日本畫
*《美村（越南）》2008年
*《長髮妹-侗族琵琶歌（中國・侗族）》2009年
*《庫瑪麗-活女神（尼泊爾）》2010年

### 繪本
*《長發妹（中國・侗族民間故事）》，繪：後藤仁　文：君島久子　搜集：肖甘牛（蕭甘牛）・潘平元，2013年2月，福音館書店（日本國）出版。株式会社　福音館書店 
*《變成狗的王子／青稞種子的來歷─阿初王子（中國・藏族民間故事）》，繪：後藤仁　文：君島久子，（ISBN 978-4-00-111242-9）2013年11月，岩波書店（日本國）出版。株式会社　岩波書店 　慕尼克國際兒童圖書館　國際推薦的兒童圖書目錄2014（Internationale Jugendbibliothek München - The White Ravens 2014）。慕尼克國際兒童圖書館　國際推薦的兒童圖書目錄2014 
*《青蛙綠馬（中國・藏族民間故事）》中國原創繪本精品系列，繪：後藤仁　文：唐亞明，（ISBN 978-7-5597-2468-7）2022年3月，浙江少年兒童出版社・小活字（中國）出版。 中國圖書對外推廣網（China Book International／CBI）　百班千人41期1年級共讀小學生經典課外讀物名師 推薦。
*《彩虹的姑娘（花邊姐姐／中國・苗族民間故事）》，繪：後藤仁　文：寶迫典子，（ISBN 978-4-7764-1138-3）2024年7月，BL出版（日本國）出版。BL出版 　日本政府儿童家庭厅儿童家庭审议会“希望仔们读嘅书”，令和6年度2024年度 儿童家庭厅儿童家庭审议会举荐儿童福利文化遗产【特别举荐】／日本政府儿童家庭厅【令和7年度2025年度 儿童福利文化奖举荐作品】选定・攞奖。日本政府儿童家庭厅儿童家庭审议会“希望仔们读嘅书”，令和6年度2024年度 儿童家庭厅儿童家庭审议会举荐儿童福利文化遗产【特别举荐】／日本政府儿童家庭厅【令和7年度2025年度 儿童福利文化奖举荐作品】选定・攞奖 

## 參考

## 出面網頁
* [官方網站Internet website《後藤 仁（GOTO JIN）畫室》](https://gotojin.wixsite.com/website　後藤仁)  
* [官方網站Internet website《後藤 仁（GOTO JIN）畫室》](https://gotojin.web.fc2.com/　後藤仁)  
* [官方博客blog](http://gotojin.blog.fc2.com/　後藤仁) 
* [page《日本畫家・繪本畫家　後藤 仁》](http://www.facebook.com/pages/%E6%97%A5%E6%9C%AC%E7%94%BB%E5%AE%B6%E7%B5%B5%E6%9C%AC%E7%94%BB%E5%AE%B6-%E5%BE%8C%E8%97%A4-%E4%BB%81/580158238681911　facebook)
Robert Byrd

**Robert Carlyle Byrd**（）喺美國而家代表West Virginia嘅民主黨美國參議員，由1959年開始做到而家，喺目前最資深嘅參議員。之前亦做過美國眾議員（1953年－1959年），計埋已經做咗超過56年嘅參議員同眾議員，在任時間喺破美國國會歷史記錄。亦係而家參議院臨時議長（）。
龍和道

**龍和道**（**Lung Wo Road**）係香港一條行車馬路，嚮中環及灣仔填海計劃填地南邊，已經嚮2010年2月23號局部行車，2018年6月18號全線通車，由中環民祥街同民耀街交界去到灣仔分域碼頭街同龍匯道交界，全長1.58公里。

龍和道途經香港大會堂北邊，即係舊時皇后碼頭嘅位置。

## 附近
* 民耀街
* 香港國際金融中心
* 中環渡輪碼頭
* 香港郵政總局
* 愛丁堡廣場
* 摩地大廈
羅啟銳

**羅啟銳**（**Alex Law**，），係香港導演同埋編劇，電影作品包括《歲月神偷》、《七小福》同埋《秋天的童話》。

## 經歷
*1976年，香港大學英文系畢業
*1982年，留學美國
*1984年，同張婉婷合拍《非法移民》
*1988年，因為電影《七小福》而得金馬獎
*2015年，佢最後一次寫電影劇本（《三城記》）
*2022年7月2號，佢患上突發性心臟病，與世長辭。  

## 個人榮譽
* 香港大學名譽大學院士（2010年）

## 攷

類:香港大學名譽大學院士
永利街

**永利街**（英文：**Wing Lee Street**）係香港上環一條街，喺城皇道西邊，必列者士街南面。嗰度起咗一排幾十年嘅舊唐樓。

本來市區重建局打算重建呢度，淨係留低三座唐樓，不過喺呢度取景嘅戲《歲月神偷》獲攞到柏林影展最佳影片水晶熊獎之後，多咗人爭取保留成條永利街，市區重建局喺2010年3月16號宣佈，將永利街剔出重建項目，劃為保育區，而家等緊城市規劃委員會審批。

## 附近
* 聚賢居
* 必列者士街市場
* 雍翠台
* 東華三院物業東盛台
* 英皇書院同學會小學
* 香港西區婦女福利會
* 樓梯街
* 公理堂教堂及大廈
* 香港中華基督教青年會中央會所
* 前中華基督教青年會中學校舍，現時俾聖公會聖馬太小學租用
* 水池巷
* 上環新會商會學校
香港電影發展基金

**香港電影發展基金**，簡稱**電影發展基金**，喺1999年成立由香港政府出錢成立，以資助有利香港電影業長遠發展嘅項目。香港政府喺2007年7月將注入3億港元入發展基金，並擴大適用範疇，為中低成本嘅電影製作提供部分融資。政府2015年5月再向發展基金注資2億港元，並推出新計劃，資助小型電影嘅製作經費。電影製作資助計劃嘅試行期已經喺2018年2月28號結束。

## 資助過嘅港產片

## 參考
菢蛋機

**菢蛋機**，又叫**孵蛋機**，係一件模仿菢蛋嘅架生，保持住啱嘅溫度同濕度。現代菢蛋機用電保溫，以前就要用熱水同毛氈。
維基菢蛋機

**維基菢蛋機**（**Wikimedia Incubator**）係維基媒體其中一個工程，亦都係維基百科嘅兄弟項目，響2006年6月開放，專門試搞新嘅維基媒體工程。

## 連出去

*維基菢蛋機
泥盆紀

**泥盆紀**（Devonian，符號 D）係地質學上一個紀，約莫響同位素年齡 416±2.8 百萬年（Ma），到 359.2±2.5Ma 之間。

英文名 Devonian，係來自英國德雲郡（Devon），呢處有岩石係泥盆紀，係最先研究呢個時代。

泥盆紀早期裸蕨類繁榮。中期後，蕨類植物同原始裸子植物出現；動物方面，腕足類同珊瑚開始發育，原始菊石出現，昆蟲同原始兩棲類、迷齒類亦開始出現。晚期，無頜類趨向滅絕。

泥盆紀屬於顯生宙古生代；泥盆紀對上一紀為志留紀，對下一紀為石炭紀。泥盆紀分為早泥盆紀、中泥盆紀同晚泥盆紀。
D (搞清楚)

**D**或**d**除咗係拉丁字母之外，重可以係：

## 成績
* 丁：第四
* 廣東省嘅4個食品安全等級入面嘅一個等級，話係衛生質量超差嘅一個單位，呢啲單位一般係唔畀上牌嘅。
* D：一個比較差嘅成績等級。通常都係100分制入面，60分以下先至有嘅。

## 遊戲
*弟，啤牌嘅一隻牌。
*大多數跳舞機遊戲入面話嘅一個等級：
*:DDR：倒數第二差嘅等級，幾乎肥佬咁滯。
*:ITG：倒數第二差嘅等級，幾乎肥佬咁滯。
*:Pump it Up：倒數第二差嘅等級，幾乎肥佬咁滯。
*:EZ2Dancer：倒數第二差嘅等級，幾乎肥佬咁滯。
*:節奏大師：倒數第二差嘅等級，幾乎肥佬咁滯。
*:OSU!：倒數第二差嘅等級，幾乎肥佬咁滯。
*:stepmania話嘅倒數第三差嘅等級。
*電腦娛樂分級機構屬下嘅D級，係「凈啱至少17周歲啲人玩」噉解。

## 語言學
* 尐或啲，廣東話用字
* 國際音標入面嘅/d/讀音
* d.：英國嘅戶口身份登記制度入面，話嗰個人已經死咗噉解。

## 數學
* 直徑：符號係D或d
* 十六進制嘅13
* 羅馬數字500
* 微分同導數，香港口語都係叫 D

## 醫學
* 維他命D：人體必要嘅一個維他命，缺少呢個會有佝僂病。
* 丁型肝炎：一種肝炎徵狀，醫學代碼係。

## 符號
* 泥盆紀嘅符號，英文Devonian嘅縮寫。
* 德國嘅航空器註冊冧巴第一個字

## 雜項
* 氘
* D語言
* D電池：電池嘅一個曬士品種
* D河：世界上最短嘅河。

## 註
盆

**盆**（Basin）係種容器，可以裝嘢，多數都係用來裝水。盆多數圓形，似碗，闊口，平底，唔高身，矮過桶，但高過盤，方便裝水洗嘢。

## 睇埋
*盤
機票

**機票**即係搭飛機用嘅飛，確定搭客買咗邊班機邊個機位。機票以前用紙做，而家好多時都經已電子化。

廣東話正常會將「票」叫做「飛」，例如「車飛」、「船飛」，唯獨「機票」例外，因為如果叫「機飛」嘅話，聽落就會同「飛機」好似，搞到人一頭霧水。
桶

**桶**係容器一種，開口響上面，多數係圓形。通常高身，但底亦要闊，等佢唔好咁易翻側。桶好多時用來裝水，亦有啲會附設手挽，方便拎。

桶有時做成上闊下稍窄，方便一堆桶可以疊（讀踏）埋一齊，慳地方。
國寶

**國寶**（英文national treasure或者national heirloom）係一國文化上有形或者無形嘅象徵。國寶唔一定好值錢，但響一國文化上有佢地位，可以建築、藝術、動植物、節日、運動、習俗、人、自然山川等等。有啲國寶好罕有，近乎碩果僅存。

有啲國立法例明乜嘢係國寶，例出清單。
藍青口

**藍青口**(******)，又叫**藍蠔**，係一種常見食用貝，主要喺歐洲北海、美國北大西洋同澳洲地區出產。

好多人誤會藍青口等於青口，但口感有明顯分別。

## 睇埋
*青口
On9

**on9**經常用作網絡潮語：
*將個9字用粵語讀，當近音嘅「戇鳩」；有人將佢寫成形像為佢半週旋轉後嘅**6uo**，喺上述解釋之上加埋啲嘢癲倒嘅寓意。
*將個9字用英文讀，當近音嘅「online」，意指在社交平台上極其活躍。

## 考
青口

**青口**（***Perna viridis***），又叫**青蠔**，係一種常見食用貝，主要喺西太平洋地區出產。

## 睇埋
*藍青口
何芝君

**何芝君**（**HO Chi-kwan**）係2010年1月香港反高鐵運動發言人，香港理工大學社會科學副教授，新婦女協進會創辦人，香港女權運動領袖 。

## 何芝君關心過嘅社會議題
#五區公投
#森美小儀搞嘅《最想非禮的女藝人選舉》
#強姦快閃黨
#簡炳墀公開問候陸恭蕙事件
#領匯資本壟斷
#西九官商勾結
#香港80後世代

## 外面參考
傳染病

**傳染病**（；Infectious disease）係病一類，係一啲致病嘅微生物靠傳染，由一個宿主去到另一個個體度繁殖，從而令到新宿主發病。呢類微生物叫病原體，可以係病毒、細菌、真菌、原蟲等等。傳染方式叫傳染途徑或者傳播途徑，可以有好多隻唔同方式，好似直接掂到宿主，佢嘅口水鼻涕，屎尿等等。
唐樓

**唐樓**（粵拼：Tong4 lau4；英文：Tong lau）係一種樓，冇𨋢，唔計天臺最多八層高。唐樓嘅結構以棟樓四邊牆同埋靠陣嚟支撐。同打後先出現嘅洋樓唔同，唐樓多數係商住混用，地下多數用嚟做舖頭，樓上攞來住。唔少唐樓對住街都有騎樓。

唐樓個名嚟自洋樓出現嘅年代（19 世紀後半橛）。嗰時啲粵人以為建築風格主要分兩種－唐式同西式－所以唐人啲建築（無論係粵式、閩南式、海派定係北方）都一律嗌做「唐式」，而西人啲建築（無論係英國、法國定係東歐）都一律嗌做「洋式」。

## 香港唐樓
香港政府未大量咁起公共房屋之前，除咗寮屋嘅居民外，幾乎所有香港人都係住喺唐樓嗰度。唐樓早喺 19 世紀中後橛開始喺香港嗰度出現。嗰陣時啲唐樓樓高兩至三層，闊十五呎（大約 4.5 米），用青磚砌出嚟（呢點同古典粵式建築好似），而屋頂係用木結構同埋瓦片組成嘅斜頂，唐樓側面就有啲木樓梯嚟連接各層。當中部份嘅唐樓更加有成兩呎闊嘅鐵造騎樓。

19 世紀尾開始，香港嘅唐樓普遍有三至四層，每層高四米，闊五米。喺設計方面，騎樓用磚砌嘅支柱嚟撐住，並跨出唐樓前面嘅行人路。因為呢種設計係喺廣州開始嘅，所以當時啲人俗稱佢做「廣州式騎樓」。到咗 1930 年代，混凝土取代咗磚成為唐樓嘅主要建築材料。而家重存在嘅唐樓，尤其係喺九龍嘅，都係用混凝土起嘅。

二戰之後，香港嘅人口升得好勁，房屋短缺。唔少唐樓都畀人攞嚟整分租。通常分租嘅唐樓會由其中一位住客「包租」－畀人嗌做「包租公」或者「包租婆」。包租嗰個人向業主每個月交固定嘅租金，同時亦都負責交水電。唐樓嘅單位再有得劃分做房嚟分租，通常最少分做「騎樓房」（亦有個名叫「頭房」，面積大啲同光線充足）、中間房、尾房；好多時更加會喺廚房或者廁所度整啲「閣仔」（閣樓）出租。亦都有將個單位細分做「床位」。正因為咁，根據香港法例第 123F 章《建築物（規劃）規例》嘅第 46 條，唐樓嘅定義係「任何建築物，而喺佢住嘅部分有任何起居室擬供或改裝以供多過一個租客或分租客使用」，而呢條法例到家陣重有效。

隨住市區嘅急速發展，香港部分嘅唐樓經已畀人拆咗重建，但係大部分都重係分佈喺以下各個地方，而且都經過翻新嚟延長使用期：
*香港島
**堅尼地城
**石塘咀
**西營盤
**上環
**中環
**灣仔
**銅鑼灣
**跑馬地
**大坑
**北角
**鰂魚涌
**西灣河 
**筲箕灣
**柴灣
**香港仔
**田灣
**鴨脷洲
**赤柱

*九龍
**尖沙咀
**油麻地
**旺角
**大角咀
**深水埗
**長沙灣
**石硤尾
**紅磡
**土瓜灣
**馬頭圍
**何文田
**九龍城
**黃大仙
**新蒲崗
**樂富
**慈雲山
**牛池灣
**觀塘
**牛頭角
**茶果嶺

*新界
**葵涌
**荃灣
**屯門
**元朗
**大圍
**大埔
**粉嶺
**上水
**沙頭角
**西貢市
**大澳
**長洲
**梅窩

市區重建局近年保留咗灣仔莊士敦道、茂蘿街同埋巴路士街多棟嘅唐樓，並計劃喺修葺之後做文化用途。喺灣仔石水渠街 72 至 74 號，喺 1922 年起嘅幾棟唐樓，因為畀人油成藍色，而有藍屋嘅花名，亦都畀政府列咗做歷史建築物。喺旺角荔枝角道，由九巴創辦人之一雷亮喺 1931 年起嘅唐樓雷生春，就喺 2003 年 10 月 7 日由九巴家族後人捐贈畀香港政府，並計劃改建做博物館。

喺 2010 年 1 月 29 日下晝1 點 43 分左右，發生咗馬頭圍道冧唐樓事故，喺馬頭圍道 45 號 J 一座 5 層高嘅唐樓成座冧咗，造成 4 個人死亡，係香港二戰之後嘅少有同類事件，令到政府同社會都開始關注全港同類大約五廿年樓齡嘅唐樓嘅安全問題。

File:HK Sai Ying Pun Centre Street Chinese Building 01.jpg|西營盤正街唐樓
File:Nathan Road, perto do MTR em YMT 7060068.JPG|油麻地嘅唐樓
File:Ma Tau Wai Road 45J Building 200811.jpg|冧之前嘅馬頭圍道 45J 號唐樓（2008 年 11 月）。
File:Blue_House_HK.jpg|香港灣仔藍屋


## 澳門唐樓
澳門市區重保存咗唔少唐樓，喺議事亭前地同新馬路一帶嘅唐樓，依然保留咗廿世紀初期嘅風格，部份唐樓嘅上層就經改裝之後畀人攞嚟做商業用途。

## 睇埋
* 洋樓
* 排屋

## 出面網頁

* 香港地方: 唐樓特色及地址列表（九龍區）
* 香港地方: 唐樓特色及地址列表（香港島）